Төбәктең Үҙәк һайлау комиссияһы йәштәрҙе һайлау тематикаһы буйынса викторинала ҡатнашырға саҡыра\n26 Ғинуар 2012, 18:40\nБашҡортостан Республикаһының Үҙәк һайлау комиссияһы һайлау хоҡуғы һәм процесы һорауҙары буйынса викторина тураһында иғлан итә. Ул Рәсәй Президентын һәм урындағы үҙидара органдарына депутаттар һайлауға бағышлана. Сараны үткәреүҙә өс республика баҫмаһы - «Йәшлек», «Молодежная газета», «Өмет» ҡатнаша, викторина һорауҙары тап ошо баҫмаларҙа урынлаштырыласаҡ.\nҺорауҙар өс өлөштән тора: «Һайлау хоҡуғы һәм процесы», «Мәсьәлә сисеү», «Һайлау алды программам». Викторина 26 ғинуарҙан 23 февралгә тиклем үткәрелә, 27 февралгә йомғаҡ яһау планлаштырыла.\nВикторинала ҡатнашыусылар яуаптарҙы һәм тултырылған анкеталарҙы «Викторина 2012» билдәһе менән Башҡортостан Республикаһының Үҙәк һайлау комисияһына 450008, Өфө ҡалаһы, З.Вәлиди урамы, 46 адресы буйынса 2012 йылдың 17 февраленән дә ҡалмай йәки [email protected] электрон почтаһына ағымдағы йылдың 23 февраленә тиклем ебәрергә тейеш.\n2011 йылдың Дума һайлауҙары алдынан үткәрелгән тәүге бындай викторина йәштәр араһында ҙур ҡыҙыҡһыныу уятҡайны. Бындай конкурстар йәш һайлаусыларҙың хоҡуҡи мәҙәниәтен арттырыуға, уларҙа әүҙем гражданлыҡ позицияһын формалаштырыуға булышлыҡ итә, тип иҫәпләй бәйгене ойоштороусылар.\nАвтор:Мәүлиҙә Яҡупова, Марина Шумилова


Башҡорт дәүләт тәбиғәт ҡурсаулығындағы янғын һүндерелгән | ГТРК «Башкортостан» — Новости Уфы и РБ\n23 июля 2020 — 16:31 ГТРК «Башкортостан»\nБыл турала Хөкүмәт Йортонда үткән брифингта урман хужалығы министрлығы Марат Шәрәфетдинов хәбәр итте. Янғындың халыҡҡа хәүефе юҡ. Был хәл даими контролгә алынған. Урал аръяғына ут сығыу осраҡтарын күҙәтеү өсөн авиапатруль ебәрелә. Йыһандан да термонөктәләр буйынса күҙәтеү алып барыла. Башҡортостан биләмәһендә үткән аҙнала аномаль эҫелек һәм йәшендәр арҡаһында 62 урман янғыны теркәлгән, уларҙың 52-һенең сәбәбе – ҡоро йәшен. Иң күбе Белорет һәм Бөрйән райондарындағы урмандар зыян күргән. Әйткәндәй, урманда янғын һүндереүселәр менән бер рәттән ирекмәндәр ҙә ут менән көрәште.\nХәйерле кис, республика! - 21.07.20 Урман янғындары "ауыҙлыҡланырмы"?


Йома_вәғәзе: Еңеү емештәрен һаҡлайыҡ » Башҡортостан гәзите | Газета Башкортостан на башкирском языке\nБашҡортостан гәзите » Иман » Йома_вәғәзе: Еңеү емештәрен һаҡлайыҡ\nЙома_вәғәзе: Еңеү емештәрен һаҡлайыҡ 04.05.2018 // Иман\nВатаныбыҙ оло байрамды – Бөйөк Еңеүҙең 73 йыллығын – ҡаршыларға әҙерләнә. Һәр саҡ шатлыҡ, һағыш, күҙ йәштәре менән килгән 9 Май – һәммәбеҙ өсөн юғары әһәмиәткә эйә көн. Әле тыуған еребеҙҙә ышаныслы баҫып торабыҙ, балалар үҫтерәбеҙ, затыбыҙҙы, милләтебеҙҙе ишәйтәбеҙ, рухи ҡиммәттәребеҙҙе һаҡлайбыҙ һәм үҫтерәбеҙ, киләсәккә ҙур маҡсаттар ҡороп йәшәйбеҙ икән, Аллаһ Тәғәләгә шөкөрана ҡылырға, Бөйөк Еңеүгә өлөш индергән һәр яугиргә, ата-бабабыҙға, тыл хеҙмәтсәндәренә мәңге рәхмәтле булырға бурыслыбыҙ, хөрмәтле ҡәрҙәштәр.\nВатанды яратыу – имандың бер өлөшө. Халҡыбыҙ үҙенең илһөйәрлеген, тыуған еренә, ата-баба аманатына тоғролоғон һәр яуҙа иҫбатлап килгән. Ватанын һаҡлап алып ҡалыу менән бер рәттән именлектең, тыныслыҡтың, татыу йәшәүҙең юғары әһәмиәтен йәнә бер ҡат тәҡрарлаған. Тыуған ер – һәр әҙәм балаһы өсөн иң изге төшөнсә. Ошонда ата-бабаң, атай-әсәйең, туғандарың донъяға килгән, кендек ҡаның тамған, нәҫелең таралған, рухи ҡиммәттәрең яралған... Ғөмүмән, Ватаның айырылғыһыҙ өлөшөңә әүерелгән. Уны яратам тип әйтеп кенә ҡалмайынса, үҫешенә өлөш индерергә, кемдер ҡул һуҙырға маташа икән – яҡларға, һаҡларға, шул уҡ ваҡытта именлеккә, татыулыҡҡа ынтылырға бурыслыбыҙ, хөрмәтле йәмәғәт.\nБөйөк Еңеүҙә диндең өлөшө хаҡында әйтеп үтмәү мөмкин түгел. Мәғлүм ки, был турала һуңғы йылдарҙа айырыуса йыш бәйән ҡылына. Эйе, Икенсе донъя һуғышы тоҡанғас, социалистик ҡоролошло илдә дингә иғтибар бүленә башлаған. Аллаһ Тәғәләнән юғарыраҡ көс юҡлығы тап шундай ауыр ваҡыттарҙа беленә, әҙәм балаһы, ниндәйҙер ауырлыҡ, хәүеф, ҡурҡыныс тыуһа, шунда уҡ Раббыбыҙҙы иҫкә төшөрә бит. Мәғлүм ки, герман һуғышы башланғас, илебеҙ башлығы барлыҡ дини етәкселәрҙе саҡырып алып кәңәшләшкән, изге еребеҙҙе һаҡлап ҡалыу өсөн бөтөн мөмкинлекте файҙаланыу кәрәклеген әйткән. Маҡсатҡа ярашлы “Ҡөрьән Кәрим”де, башҡа дини китаптарҙы баҫып сығарырға рөхсәт ителгән. Был, әлбиттә ки, еңеүгә ынтылған кешелеккә ҙур рухи аҙыҡ булған. Һуғыш йылдарында донъя күргән матбуғат баҫмаларында ла дингә урын бүленгән, мосолмандарҙың күбеһе Аллаһ Тәғәләнән именлек һорап доға уҡыған, хәйер биргән, ғибәҙәт ҡылған. Башҡа дин вәкилдәре лә һис ҡасан юғары көскә ышанысын юғалтмаған.\nБөйөк Еңеү һәр беребеҙҙе имен тормоштоң юғары ҡиммәте, дуҫ-татыу йәшәүҙең әһәмиәте хаҡында тағы бер ҡат уйланырға, фекер йөрөтөргә мәжбүр итһен ине, хөрмәтле ҡәрҙәштәр. Ватандаштарыбыҙҙың, илһөйәр ата-бабабыҙҙың ҡаһарманлыҡ, тыл хеҙмәтсәндәренең фиҙакәрлек, сабырлыҡ емештәрен ҡәҙерләп һаҡлаһаҡсы. Бер-беребеҙгә ҡарата иғтибарлы, ихтирамлы булһаҡ, янъялға сәбәп эҙләп йөрөмәйенсә, татыу йәшәргә тырышһаҡ, изгелек итһәк, иншаллаһ, именлектең тамыры нығыныр, тармаҡланыуын дауам итер. Тыуған илде яратыу – алда әйтелгәнсә, халҡыңдың, төйәгеңдең бөгөнгөһө һәм киләсәге өсөн үҙ өлөшөңдө индереү ул. Һуғыш йылдарын үткән быуын вәкилдәре, ошо бурысын юғары кимәлдә үтәп, илебеҙ именлегенә нигеҙ һалды.\nЕңеү яулаған ветерандарыбыҙ, ҡыҙғанысҡа ҡаршы, йылдан-йыл кәмей. Улар йәмғиәт тарафынан да, власть яғынан да тейешле ҡәҙер-хөрмәт күреп йәшәргә хаҡлы. Үҙҙәренә ихлас күңелдән рәхмәт һүҙҙәребеҙҙе әйтеп, ихтирамыбыҙҙы күрһәтеп өлгөрәйек, йәмәғәт. “Кем дә кем балаларға, йәштәргә мәрхәмәтле түгел, шулай уҡ өлкән йәштәгеләргә иғтибар бүлмәй икән, минең өммәтемдән булмаҫ”, – тигән Мөхәммәт ғәләйһис-сәләм. Пәйғәмбәребеҙҙең “Мосолмандың ҡулынан да, теленән дә һис кем зыян күрмәҫ” тигән хәҙисен дә иҫтән сығармайынса, Аллаһ Тәғәлә тарафынан бер тапҡыр ғына бирелгән ғүмерен илгә именлек яулауға бағышлаған өлкән быуын вәкилдәрен онотмайыҡ, иҫәндәренең ҡәҙерен беләйек, хөрмәтле ҡәрҙәштәр. Баҡыйлыҡҡа күскән ҡаһармандарыбыҙҙың рухы яҡты, әле арабыҙҙа йәшәгән ветерандарыбыҙҙың сәләмәтлеге ныҡлы, күңеле бөтөн булһын, иншаллаһ. Һәммәбеҙгә лә тыныслыҡтың, имен тормоштоң, татыулыҡтың баһаһын аңлап, гелән шул маҡсатҡа ынтылып йәшәргә яҙһын. Әс-сәләмү-ғәләйкүм үә рәхмәтул-лаһи вә бәрәкәтүһ! Амин.


Шиғри күңелле маныштылар!\nНисә йылдар һине күрмәгәнгә, Тыуған ауылым минең Манышты. Бушатайым әле һиңә ҡайтып, Күңелемә тулған һағышты. Был һүҙҙәр Мәхмүзә Шәғәлиеваның тыуған ауылы Маныштыға арнап яҙылған шиғырынан өҙөк. Бына шулай бер-береһен күрергә, аралашырға, танһыҡтары ҡанғансы һөйләшергә, күңелдәрендәге хистәрҙе шиғыр итеп яҙған ауылдың ижад яратҡан кешеләре 11 май Маныштыға бик ҡыҙыҡлы һәм ауыл халҡы өсөн ғәҙәти булмаған байрамға йыйылды.\nИжад яратҡан, ижад итергә йөрьәт итеп, шиғырҙарын “Тау йылғаһы ауазы” тип исемләнгән йыйынтыҡта баҫтырып сығарған 18 кеше, тәүге китапты - үҙҙәренең ижад емешен ҡулына алып, китаптың исем туйын үткәрҙе. Ниңә, бөгөнгө көндә китап сығармайҙармы ни?! Аҙым һайын типография, тапҡанһың кеше аптыратырлыҡ нәмә тип әйтәсәкһегеҙ! Уныһы шулай, XXI быуатта йәшәйбеҙ, китап сығарам, шиғырҙарымды баҫтырам тиһәң, йыраҡ йөрөйһө түгел! Тик Манышты ауылында йәшәгән, йәки шул ауылда тыуған, йә иһә яҙмышын ошо ауыл менән бәйләгән 18 авторҙың шиғырҙарын туплап китап итеп сығарып, исем туйын шул уҡ ауылда үткәреү бөгөнгө көндә сенсацияға торошло күренеш тиергә лә була!\nБер Манышты ауылынан ғына 18 кешенең: Зифа Арыҫланова, Рәшиҙә Байрамғәлина, Гөлназ Байрамғәлина, Ләйсән Байрамғәлина, Радик Байрамғәлин, Рәфиға Ғилманова, Әнүзә Йомағолова, Рәлиә Йомағужина, Мөнирә Миһранова, Рөстәм Миһранов, Хәниф Миһранов, Миләүшә Моратшина, Гөлсинә Нәбиуллина, Амаль Садыкова, Зәкирә Солтанғолова, Римма Таһирова, Азамат Хызыров, Мәхмүзә Шәғәлиеваның шиғыр яҙыу менән мауығыуы күптәрҙә һоҡланыу ҡатыш ғәжәпләнеү тыуҙырҙы. Ә ысынында иһә, күңелдәрендә шиғри һәләтлек йөрөткәндәр тағы ла күберәк булып сыҡты, тик улар был йыйынтыҡҡа шиғырҙарын тапшырып өлгөрмәгән. Китапҡа Маныштыла тыуған һәм ошо ауылда үҫкән, әлеге ваҡытта ситтә йәшәгән ауылдаштарҙың шиғырҙары баҫылған. Авторҙар - төрлө һөнәр эйәләре, төрлө ҡарашлы, төрлө яҙмышлы кешеләр. Әммә уларҙың барыһының да күңелдәре шиғриәткә ғашиҡ.\nҠояшлы, муйыл ағастары гөрләп сәскә атҡан 11 май көнө сәғәт 12 лә тулмаған әле, ә Манышты ауылы гөрләй. Бигерәк тә ауыл мәктәбе китап туйына килеүсе ҡунаҡтарҙы ҡаршылау менән мәшғүл. Ошо сараның мәктәп бинаһында үтеүе, мәктәп директоры Илшат Ринат улы Моратшиндың ауыл тормошона битараф булмауы ыңғай күренеш. Кешеләрҙең йөҙө лә көләс, тирә-яҡҡа байрам төҫө ингән. Сара V класс уҡыусылары башҡарыуында йыр менән башланып китте. Шиғриәт кисәһен ошо йыйынтыҡҡа ингән шиғри шәлкемдәр, тамашасыларҙы хисләндерерҙәй, күңелдәрҙе иретерҙәй һүҙҙәр менән Манышты мәктәбенең башҡорт теле һәм әҙәбиәте уҡытыусыһы Ләйсән Байрамғәлина һәм VIII класс уҡыусыһы Амаль Садекова байрамдың изге айҙа - Ураҙа айында үткәрелеүен күҙ уңында тотоп, фатиха алыр өсөн һүҙҙе Манышты ауылы муллаһы Мөхәмәт хәҙрәткә тапшырҙы. Ер йөҙөндәге бар эштәр ҙә изге ниәт менән эшләнергә тейеш. Мәүлит хәҙрәт тә маныштыларҙы, ситтән килгән ҡунаҡтарҙы изгелеккә өндәне, иманлы булырға, йәш быуынды өгөт-нәсихәттә тәрбиәләп үҫтерергә тигән теләктәрен еткерҙе. Хәҙрәт китап авторҙарына үҙенең фатихаһын бирҙе, аҡ юл теләне.\nҠунаҡһыҙ байрам байрам булмай бит инде! Яңы сыҡҡан китаптың исем туйына "Урал" гәзитенең баш мөхәррире Сатура Жәүәт ҡыҙы Минһажитдинова, Инйәр ауыл хакимиәте башлығы Ғайса Ғәбделхаҡ улы Мөфтәхетдинов, Инйәрҙең 2-се мәктәбе директоры Рәфил Нуриәхмәт улы Иҙрисов, шағир, "Ҡуңыр буға" төбәк йәмәғәт ойошмаһы етәксеһе Мәүлит Зиннәт улы Кәримов, ауылдың абруйлы кешеләре, аҡһаҡалдары, ағинәйҙәре һәм башҡа күп кенә ҡунаҡтар саҡырылған.\nЙыйынтыҡты туплау, "Тау йылғаһы ауазы" китабын сығарыу мәшәҡәттәрен үҙ өҫтөнә алған, шулай уҡ был китапта алтмыштан ашыу шиғырҙарын баҫтырған, юридик белем алып Эске эштәр министрлығы сафтарында оҙаҡ йылдар хеҙмәт иткән Рөстәм Миһранов китаптың барлыҡҡа килеү тарихы, авторҙарҙың ижады менән ҡыҫҡаса таныштырып үтте.\n- Һәр ваҡыт ауылымдың иҫ киткес матур тәбиғәтенә һоҡланып йәшәнем. Ошо хозур тәбиғәтле ерҙә тыуған кешеләрҙең шиғыр яҙыуына бер ҙә аптырарлыҡ түгел. Эшем бик етди булыуға ҡарамаҫтан, һәр саҡ әҙәбиәткә тартылдым. Күңелемдә үҙенән-үҙе шиғри юлдар барлыҡҡа килә. Илһам уянып китһә, ҡайһы бер шиғырҙарҙы көйгә һалып, йырҙар ҙа ижад итәм. Китап сығарыу теләге ике йылдан ашыу күңелдә йөрөнө, сөнки Маныштыла шиғыр яҙыусылар күп булыуын белә инем. Теүәккәлләгән - булдырған тигәндәй, бына китап сығарыуға өлгәштек. Йыйынтыҡты туплауҙа урында ойоштороу эшен алып барған Ләйсән Ғәзиз ҡыҙына ҙур рәхмәт, - тине Рөстәм Нурулла улы һәм бер нисә китапты сарала ҡатнашҡан ҡунаҡтарға, мәктәпкә, мәктәп музейына тапшырҙы, баянда уйнап, тамашасыларға үҙе яҙған йырын йырлап ишеттерҙе.\nБайрамды алып барыусылар китаптың исем туйына ныҡлап әҙерләнгән. Китапта баҫылған һәр автор тураһында мәғлүмәт слайдта күрһәтелеп барҙы. Һәр береһенә һүҙ бирелде. Авторҙар рәхәтләнеп телмәр тотто, шиғырҙарын уҡыны. Мәктәп йылдары, уҡытыусылары, ауылдаштары тураһында иҫтәлектәре менән уртаҡлашты. Саҡырылған ҡунаҡтар китап авторҙарына бик күп йылы һүҙҙәр әйтте, ижади уңыштар теләне, бүләктәр тапшырҙы. Бынан тыш кисәлә Өфө ҡалаһында йәшәгән подполковник Азамат Хызыров Еңеүҙең 75 йыллығына ҡарата Манышты ауылының Бөйөк Ватан һуғышында ҡатнашҡан ауылдаштар исемен мәңгеләштереү өсөн һәйкәл төҙөү мәсьәләһен дә күтәрҙе. Сатура Жәүәт ҡыҙы икенсе ярты йыллыҡҡа “Урал” гәзитенә яҙылырға өндәне. Кисә йыр-моңға ла бай булды. Инйәр мәҙәниәт йортоноң художество етәксеһе, "Елмерҙәк" халыҡ театры етәксеһе Сәғилә Мырҙағәлина моңло тауышы менән байрамды биҙәне. Ошо мәҡәлә авторы Илдар Шәрипов китап авторҙарын ҡотлап, ҡурайҙа “Буранбай” көйөн уйнаны. Мәктәп уҡыусылары, ауылдың студенттары тарафынан әҙерләнгән бай ғына концерт номерҙары ла кисәне йәмләне. Килгән ҡунаҡтар хөрмәтенә әҙерләнгән табын артында ла йыр-моң өҙөлмәне. Һуңғы ваҡытта тел, милләт тип күп һөйләйбеҙ, ил хужаларын әрләйбеҙ! Хужаларҙан да күп нәмә тора, әлбиттә, һүҙ юҡ. Ләкин күп осраҡта ғәйеп үҙебеҙҙең битарафлыҡта. Был насар күренеш ауылдарҙа ла күҙәтелә. Телебеҙҙе һаҡлауҙы, милли баҫмаларға яҙылыуҙы, милләтебеҙҙе алға әйҙәү өсөн эште үҙебеҙҙән башларға кәрәктер. Быға Манышты ауылынан сыҡҡан ижад һөйөүселәрҙең бергә йыйылып "Тау йылғаһы ауазы" тип исемләнгән китап сығарыуын өлгө итеп ҡуйырға була. Улар ҙа бит ғаилә ҡарай, донъя көтә, балалар үҫтерә, илебеҙҙең ҡатмарлы сәйәси заманында тырышып-тырмашып йәшәй. Шулай булыуға ҡарамай, мөмкинселек табып ижад итә, үҙ аҡсаларына китап сығара, телебеҙҙе үҫтереүгә үҙ өлөшөн индерә. Афарин, маныштылар, тиергә генә ҡала!


«Конкурс «Учитель года Башкортостана – 2017» | Образовательная социальная сеть\nНасибуллина Алсу Байтимировна / сайт учителя башкирского языка и литературы\nОпубликовано 12.01.2017 - 19:33 - Насибуллина Алсу Байтимировна\nЭссе «Мин – уҡытыусы » 18.66 КБ\nЭссе «Мин – уҡытыусы »\nДонъяла һөнәрҙәр бик күп. Ә мин һәрваҡыт уҡытыусы булырға хыялландым. Башҡорт дәүләт педагогия университетын 1998 йылда тамамлағандан һуң, эш юлымды Йәрмәкәй районының Усман-Ташлы урта мәктәбендә башланым. Үҙемдең уҡыусыларымды бик яратам.Уларҙың ҡаҙаныштарына шатланам, нимәләрелер килеп сыҡмаһа, бергә ҡайғырам. Мин улар менән икенсе, башҡаларҙыҡы кеүек булмаған ғүмер менән йәшәйем...\nУҡытыусы!.. Ниндәй тәрән мәғәнә, йылылыҡ,сабырлыҡ, ихласлыҡ һәм башҡа һанап бөткөһөҙ сифаттарға эйә ул.Мин бик бәхетле! Минең яратып башҡарған эшем бар. Мин һәр кемдең яҙмышында ҙур урын биләгән, халыҡ араһында абруйы һәр саҡ ҙур булған һөнәр эйәләренең береһе булып торам.\nМин уҡытыусы!.. «Һөнәрле кеше- ҡораллы кеше» тиҙәр бит. Үҙемдең ошо һөнәрҙе һайлауым һәм уға тоғро булыуым менән ғорурланам. Ҙур хәреф менән яҙылған УҠЫТЫУСЫ булыу өсөн иҫ киткес мәктәп донъяһында йәшәүселәрҙе – балаларҙы яратырға кәрәк. Уҡытыусы һөнәренең бөтәмәгәнәһе мәктәп тупһаһындауҡыусыңды ҡаршы алыу, бөтә күңел йылыңды, белемеңде биреүгә һалынған.\nБөгөнгө тормошобоҙ ҡатмарлы,етешһеҙлектәргә бай.Ғәҙелһеҙлектәрҙе еңер өсөн төп эшебеҙ - уҡыу булырға тейеш тип уйлайым мин.Тормош кәмселектәренә баш эйгән уҡыусыларҙан кемдәр сығыр?Ә беҙҙең халҡыбыҙ ниндәй ауырлыҡтар килһә лә, ғилемгә өндәгән. Белемле кешене генә ихтирамға лайыҡлы тип иҫәпләгән. Мәшһүр шағир Аҡмулланың ҡыҫҡа ғына, ләкин ғәжәп тос мәғәнәле һүҙҙәрен иҫтән сығармаһаҡ ине: «Башҡорттарым, уҡыу кәрәк, уҡыу кәрәк!» Ниндәй ҡиммәтле һүҙҙәр!\nБөгөнгө заман күп кенә тормош ҡиммәтәрен яңынан ҡарап сыҡты,үҙгәртте. Быуындарҙан быуынға тапшырыла килгән әҙәп-әхлаҡ ҡағиҙәләрен, ғаилә тәрбиәһен һанламау күренештәре йышайҙы. Әммә хәҙерге йәмғиәт тә яңы быуынды грамоталы, эшһөйәр, үҙ аллы, үҙ фекерле, гражданлыҡ тойғоһо булған йәш кеше итеп күргеһе килә һәм уҡыусы, уҡытыусы алдына юғары талаптар ҡуя. Педагогтың донъяға ҡарашы, донъяны ҡабул итеүе , әүҙем йәшәү позицияһы уҡыусыға тормошҡа ҡулайлашырға,үҙ урынын табырға, үҙен һынап, баһалап ҡарарға ярҙам итә. Шуға күрә заман уҡытыусыһының төп бурысы - баланың төрлө яҡлап үҫешенә шарттар булдырыу, интеллектуаль һәм ижади һәләтен үҫтерергә юлдар асыу. Һәләтһеҙ балалар булмай, уларҙы аса, күрә һәм үҫтерә генә белергә кәрәк. Уҡытыусы йыйған тәжрибәһе, алған белеме менән уҡыусыларҙы үҙе артынан әйҙәй, эшләргә, ижад итергә, үҙ фекерен әйтергә һәм яҡларға өйрәтә ала икән, шул ваҡытта ғына уны ысын мәғәнәһендә уҡытыусы тип әйтергә була.\nӘ башҡорт теле һәм әҙәбиәте уҡытыусыһының бурысы икеләтә ҙур,сөнки донъяға гуманистик ҡарашлы, милли үҙаңлы һәм дөйөм Рәсәй гражданлығы үҙаңы, патриотизм тойғоһона эйә булған, рухи үҫешкән шәхес формалаштырыу иң беренсе әҙәбиәт,тел дәрестәрендә һәм шәхси өлгө аша бирелә. Ошо мәлдә педагогия институтында уҡытҡан уҡытыусыларымдың һүҙҙәре һәр саҡ иҫкә төшә: “ Һеҙ - уҡытыусылар, эстән дә, тыштан да матур булырға тейешһегеҙ. Ә башҡорт теле һәм әҙәбиәте уҡытыусылары иң яҡшылары, иң матурҙары, иң тырыштары, иң аҡыллылары, иң алдынғылары булырға тейеш,сөнки һеҙ -милләттең йөҙө, рухы”. Ни тиклем оло мәғәнә ята был һүҙҙәрҙә. Беҙ-рух һаҡсылары. Ә нимә һуң ул рух? Минеңсә, рух ул – кешенең милли әхлаҡи кѳсѳ, милли үҙаң кимәле. Әҙәбиәт дәрестәрен юҡҡа ғына «кеше рухы инженерҙары» тип әйтмәгәндәрҙер. Шуға күрә уҡыусы-уҡытыусы хеҙмәттәшлегенә таянып, проблемалы һорауҙар ҡуйып, уйландырып, уҡыусыны был тормошта тыуған иле, халҡы таянырҙай ижади шәхес итеп тәрбиәләүгә ҡоролған дәрестәр үткәрергә тырышам. Рухи тамырҙарын белгән, ер, халыҡ, телебеҙ тип йән атҡан батырҙар Батырша, Алдар, Ҡараһаҡал, Кинйә, Салауат образдары аша, уларҙы һүрәтләгән тарихи әҫәрҙәр аша уҡыусым күңеленә рух орлоҡтарын сәсергә ынтылам.\nУҡытыусының уңыш сере - балаларҙың ышанысын, ихтирамын яулауында. Уҡыусыларҙың һөйөүен тойоу уҡытыусыны ҡанатландыра. Мин тәрбиәләгән уҡыусылар киләсәктә илебеҙгә, халҡыбыҙға изге эштәр ҡылыр, тормошта лайыҡлы урын табырҙар, тип ышанам. Изге күңелле ышаныслы шәхестәр тәрбиәләп тормошобоҙҙо тағы ла йәмләндереү теләге менән атҡан таңдарға ҡыуанып, һәр үткән көнгә шөкөр итеп йәшәйем һәм эшләйем. Бәхетлемен: яратҡан эшем, ышаныслы хеҙмәттәштәрем, ныҡлы терәгем һәм таянысым – әсәйем, дуҫтарым, туғандарым бар. Һәр көн, ҡояштай балҡып, яратҡан эшемә- уҡыусыларым янына ашығам,йылмаям ,эшемде, балаларҙы яратам! Үҙемде башҡа һөнәр кешеһе итеп күҙ алдына ла килтерә алмайым.Уҡытыусы- минең булмышым!


24 Июнь 2019, 14:45\nӨФӨ, 2019 йыл, 24 июнь. /«Башинформ» мәғлүмәт агентлығы/. Өфөлә коммуналь хеҙмәттәрҙең хаҡы уртаса 46,65 һумға арта, тип хәбәр итте Тарифтар буйынса дәүләт комитеты рәйесе Светлана Бурдюк Башҡортостан Хөкүмәтендәге оператив кәңәшмәлә. 1 июлдән республикала тариф 2% ҡиммәтләнә. Волга буйы федераль округының тағы һигеҙ төбәгендә хаҡ арта. Пенза өлкәһе һәм Пермь крайы тарифты 4%, Татарстан — 3%, Киров өлкәһе 2,8% күтәрҙе.


“Аҡ ҡалфаҡ”тың гөрләгән сағы10.10.2018\nӨфөлә 1997 йылда “Аҡ ҡалфаҡ” Бөтә донъя татар ҡатын-ҡыҙы йәмәғәт ойошмаһының бүлексәһе барлыҡҡа килә. 21 йыл эсендә ул, баш ҡала сиктәренән сығып, республиканың татарҙар күпләп йәшәгән төрлө ҡала һәм районында үҙ филиалын булдырған.\n– “Аҡ ҡалфаҡ” ойошмаһының маҡсаты – ғаиләләрҙе һаҡлау, балаларға телде, ғөрөф-ғәҙәтте өйрәтеү, илһөйәр итеп үҫтереү, – ти Башҡортостан буйынса бүлексә рәйесе Люциә Вафина.\nТатар ҡатын-ҡыҙының әүҙемлеге, берҙәмлеге һәм милли мәҙәниәтенә булған һөйөүе һоҡланырлыҡ. Улар әленән-әле яңы йолаларҙы тергеҙә – бәпес туйы, исем ҡушыу сараларын сәхнәләштерә, ҡалфаҡ тегеү, сәк-сәк бешереү, ҡабартмалы сигеү буйынса оҫталыҡ дәрестәре үткәрә.\nЙәмәғәт ойошмаһы 2020 йылда Өфөлә уҙасаҡ Бөтә донъя фольклориадаһында ҡатнашырға теләй. Был ваҡиғаға улар быйылдан әҙерлек башлаған – Башҡортостандағы татар йыр һәм бейеү конкурс-фестивален уҙғарған. Ҡатнашырға теләүселәр ифрат күп булған, сөнки “Аҡ ҡалфаҡ” ойошмаһының һәр филиалында фольклор ансамбле эшләй. Йомғаҡлау концертын йәй Туймазы районының Төмәнәк ауылы эргәһендә асыҡ һауала үткәргәндәр.\n– Фестиваль беҙгә ҡанаттар ҡуйҙы, үҙ-үҙебеҙгә ышанысты арттырҙы. Был сараны уҙғарыуҙа ярҙам күрһәткәне өсөн Рәсәй Федерацияһының Дәүләт Думаһы депутаты Зөһрә Рәхмәтуллинаға рәхмәт еткерәбеҙ, – ти “Аҡ ҡалфаҡ”тар.


УЙЛАНДЫРҒАН, МОҢЛАНДЫРҒАН ДА ҺИН, ТЕАТР...\nХәйбулла районының борғоланып аҡҡан гүзәл Һаҡмар йылғаһы буйында, мөһабәт тауҙар ҡамауында урынлашҡан Йәнтеш ауылын ҡап уртаға бүлеп, түбәһен күккә сөйгән Тәкәл тауы килгән-киткәндәрҙе генә һоҡландырып ҡалмай, ошонда тыуып үҫкәндәрҙең ғорурлығы, йәшлек тауы булараҡ та үҙенсәлекле. Күпме быуын нәҡ ошо тау түбәһендә үҙҙәренең бихисап алһыу таңдарын ҡаршы алған, яңы өйләнешеүсе әллә күпме йәш парҙар унда киләсәккә зәңгәр хыялдарын юраған, бер-береһенә тоғролоҡҡа нәҙер әйткән. Әле тыуған ауылынан ситкә сығырға ла өлгөрмәгән кескәй ҡыҙҙар һәм малайҙар Тәкәл түбәһенән тәү башлап донъяға баға, йыраҡта-йыраҡта монарланып ятҡан тау киртләстәре артында нимәләр барлығын фаразлай...\nШау сәскәле йәйге күлдәгенең итәктәрен елгә елберләтеп беренсегә тау түбәһенә артылған бәләкәй генә ҡыҙсыҡ та, моғайын, тирә-яҡҡа ҡарап һоҡланғандыр, тәүге артылышын оло еңеүгә һанап, киләсәк тормошона сабыйҙарса күҙ һалғандыр: «Ҡалай матур икән дә ул минең ауылым! Эх, тағы ла бейегерәк күтәрелергә һәм анауы Олотау, Гөлсирә түше, Ямбыраҡ артындағы донъяға ла бағырға ине... Ҡыҙыҡ, нимәләр бар икән улар артында?..» Үҫә килә ата-әсәһе, туғандары алдында шиғыр һөйләп, концерт ҡуйып бер булған ҡыҙҙың был уйҙары тотош бер хыялға әүерелә: «Үҫкәс, мин мотлаҡ әртис буласаҡмын, әртистәр бит ауылдан-ауылға, ҡаланан-ҡалаға йөрөп ил гиҙә, улар бөтәһен дә үҙ күҙҙәре менән күреп, танышып йәшәй...» Ана бит, ғүмере буйы фермалағы һыйырҙары янынан китмәгән һауынсы әсәһе лә дәртләндереп тора үҙен, ҡулы бушаған арала ҡыҙын янына ултырта ла: «Минең әртис ҡыҙым»,—тигән булып, арҡаһынан тупылдатып һөйә. Тракторсы атаһы ла: «Беҙҙең Зинфира сәхнәләрҙе бер итер әле...»—тип ҡанатландырып ебәрә.\nЮрауҙары юш килгәндер, шул ҡыҙыҡай, ысынлап та, сәнғәт кешеһе булып китә лә инде. Тик үҙе уйлағанса йырлап-бейеп кенә йөрөмәй ул, ә театр актрисаһы булып таныла.\nТыуған ауылында башланғыс мәктәпте тамамлаған Зинфираны ата-әсәһе артабан Сибай мәктәп-интернатына уҡырға бирә. Бында башҡорт теле һәм әҙәбиәте уҡытыусыһы булып эшләгән арҙаҡлы шәхес Сәлимә Сафа ҡыҙы Өмөтбаева, уҡыусыһының һәләттәрен күреп, уның хыялына дәрт өҫтәй, илһам бирә. Мәктәптә һәм ҡала күләмендә үткән сараларҙа Зинфира Көнсыуаҡованы оҫта шиғыр һөйләүсе, бейеүсе, сәхнәләге ролдәрҙе ихлас башҡарыусы итеп беләләр.\nӨлгөргәнлек аттестатын ҡулына алыу менән Зинфира туп-тура Стәрлетамаҡ мәҙәниәт-ағартыу училищеһына юллана һәм «Клуб саралары режиссеры» бүлегендә уҡый башлай. Артабан инде «әртис» ҡыҙҙың ысын сәхнә тормошо башлана, тип әйтһәң дә була. Студент агитбригадаларында концерттар менән йөрөү, көндәлек ығы-зығылар уны бөтөнләйе менән «үҙенә йота». Тыуған яғына ҡайтып, Антингән мәҙәниәт йортонда художество етәксеһе булып эшкә төшһә лә, йәш ҡыҙҙың күңеле ҡала мөхитенә, ҙур сәхнәгә тартыла. Шулай итеп, ул Салауат драма театрында тәүге сирҡаныс ала.\n—Башта, әлбиттә, күмәк сәхнәләрҙә генә уйнаным,—тип хәтерләй бөгөн ул көндәрҙе Зинфира Ишбирҙе ҡыҙы.—Унан ролдәр бирә башланылар. Иң иҫемдә ҡалғаны—Мөхәмәтша Буранғолов пьесаһы буйынса ҡуйылған «Шәүрәкәй» спектаклендәге Әсә роле булғандыр. Шул тиклем бирелеп, бар һәләтемде һалып уйнаным. Тамашасылар ҙа ҡабул итте... Башҡа байтаҡ ҡына ролдәрҙе лә башҡарҙым. Тик, матур булһа ла торған яҡ, һағындыра тыуған яҡ, тигәндәре дөрөҫтөр, күңел үҙебеҙҙең яҡҡа тартты һәм мин Сибай легендалар һәм риүәйәттәр театрына эшкә ҡайттым. Бында ла күп спектаклдәрҙә ҡатнашырға тура килде. Шулай ҙа иң яратып уйнағаным Рәсих Ханнановтың «Алтын беләҙек» пьесаһы буйынса ҡуйылған спектаклдәге Анжелика, Башҡортостандың халыҡ артисы Вәкил Йосопов сәхнәләштергән «Аҡъял батыр» спектаклендәге Сихырсы ролдәре ине...\nОшо театрҙа эшләгән йылдарында төрлө спектаклдәр менән Урал аръяғы ауылдарын бик йыш тапай йәш актриса. Халыҡтың сәнғәткә мөкиббән бирелгән сағы, ауыл һайын клуб тулы халыҡ. Ана шундай сәфәрҙәренең береһендә Зинфира үҙенең ғүмерлек юлдашын осрата һәм күп тә үтмәй уның менән яҙмышын бәйләй. Әммә мөхәббәттәре генә ғүмерһеҙ була—һөйгәне, уны мәңгелек утҡа һалып, йәшләй генә был донъяларҙы ҡалдыра. Ике генә йәшлек улын ҡосаҡлап тол ҡалған ҡатын артабан тормош йөгөн яңғыҙы тарта. Шулай ҙа яҙмышына баш эймәй ул, йөрәк яраларын театрҙағы тырыш хеҙмәте, йорт мәшәҡәттәре менән баҫып, киләсәккә атлай. Кеше менән тиҙ аралаша белеүе, илгәҙәклеге лә булышлыҡ итә ҡайғыһын баҫырға. Бөгөн инде улы Рәил уның төп таянысы һәм ышанысы.\n...Fүмер, аҡҡан һыу кеүек, алға елеүен белә. Кисәге кескәй ҡыҙ әле килеп илле йәшлек ил инәһе дәрәжәһенә лә еткән. Әммә һаман да йәш, һаман да дәртле әле ул: Сибай концерт-театр берекмәһенең «Сулпан» балалар театрында илһамланып, йәштәрсә ҡолас ташлап, яңынан-яңы геройҙар тыуҙыра, ижад итә, яҡшыға, яҡты киләсәккә өмөт менән йәшәй Зинфира Юлмөхәмәтова. Балалар өсөн ҡуйылған күп төрлө тамашаларҙа уның үҙ йөҙө, үҙ башҡарыу оҫталығы бар.\nСиттән тороп уҡып, юғары һөнәри белемгә эйә булған актриса аныҡ маҡсаттар ҡуйып, матур хыялдар менән алға атлай. Уйландырған да, моңландырған да театр—уның өсөн йәшәү мәғәнәһе, тормош асылы. Шуға ла бар булмышын һалып, йөрәк хисе менән ижад итергә тырыша ул. Килер йылдарың шатлыҡтарға бай булһын, Зинфира!


Башҡортостанда 40-90 мең һум эш хаҡы түләнгән яңы вакансиялар баҫылды // Иҡтисад | новости башинформ.рф\nБашҡортостанда 40-90 мең һум эш хаҡы түләнгән яңы вакансиялар баҫылды\n13:19, 10 ноября 2017 Иҡтисад\nБашҡортостандың Хеҙмәт министрлығы эш хаҡы 40 мең һумдан ашыуыраҡ булған яңы вакантлы урындар хаҡында мәғлүмәт баҫтырып сығарҙы.\nВедомство хәбәр итеүенсә, «Башнефтегеофизика» акционерҙар йәмғиәтенә вахта ысулы менән эшләү өсөн әйҙәүсе геофизик талап ителә. Эш тәжрибәһе өс йылдан кәм булмаҫҡа тейеш.\nБелгестең бурысы — нефть һәм газ скважиналарын быраулау процесын оҙатыу. Хеҙмәт хаҡы — 90 мең һум.\nСаҡмағош һөт заводы баш инженерҙы эшкә ҡабул итә. Уның бурысы — ҡорамалдың техник торошон, ремонт эштәренең сифатын тикшереүҙә ҡатнашыу, шулай уҡ яңы ҡорамалды ҡабул итеү, уның иҫәпкә ҡуйыу һәм паспортлаштырыу.\nХеҙмәт хаҡы — 70 мең һум.\nҺамарҙағы «Желдорпроект Поволжья» проект-эҙләнеү институты юл һәм станциялар бүлеге баш белгесен эҙләй. Тимер юлдарҙы проектлауҙа эш тәжрибәһе биш йылдан кәм булмаҫҡа тейеш.\nИҫкәрмә: эш урыны инвалидтар өсөн.\nХеҙмәт хаҡы — 43,6 мең һум.\nӨфөләге «Дортрансстрой» яуаплылығы сикләнгән йәмғиәтенә төҙөлөш участкаһы начальнигы кәрәк.\nЭш хаҡы — 50 мең һум, социаль пакет.\nОшо уҡ предприятиеға вахта ысулы менән эшләү өсөн КамАЗ водителе талап ителә.\nХеҙмәт хаҡы — 60 мең һум, социаль пакет.


Ҡыҙыҡлы һәм фәһемле осрашыу\n21 Апрель , 16:45\nУрындагы үҙидара көнө уңайынан район мәктәптәренең активистары муниципаль район хакимиәтендә булды.\nЭкскурсия муниципаль район Советы секретары Игорь Никифоров кабинетынан башланып, ул урындағы үҙидара көнө тарихы, Совет, депутат корпусы, ауыл Советы ауыл биләмәләре эшсәнлеге тураһында һөйләне. Символика һәм Илеш районының Почет китабы менән таныштырҙы.\nМуниципаль район хакимиәте башлығы Илдар Мостафин менән осрашыу ҙа уңай һәм йылы шарттарҙа уҙҙы. Уҡыусылар район башлығына эшсәнлек биографияһы, уның уңай һәм кире яҡтары, донъялағы хәлдәргә кағылышлы һорауҙар бирҙе.\nИлдар Иршат улы сара аҙағында уҡыусыларға уҡыу йылын уңышлы тамамлап, илебеҙҙең лайыҡлы граждандары булып үҫеүҙәрен теләне. Осрашыуҙан балалар ҙур тәэҫораттар алып таралышты.


Бәхетенә тѳшкән ѳлѳшѳ\n11 Февраль 2020, 21:29\n90-сы йылдар. Башҡорт дәүләт университетының ҡайнап торған сағы. Һәр факультеттың бюджет урынына егерме биш-утыҙлап студент ҡабул ителә, башҡорт бүлегенең хатта параллель бүлектәре бар. Әрменән ҡайтҡан Ейәнсура егете Илдар Аҡъюлов та башҡорт-рус бүлеге студенты булып китә. Уға – Рәми Ғарипов исемендәге республика башҡорт гимназия-интернатын тамамлаған егеткә, тәртипкә күнеккән кисәге һалдатҡа – уҡыуы ауыр булмай. Ә ғаиләлә алған тәрбиә уны насар ҡылыҡтарҙан, яман эштәрҙән һәр саҡ ҡурсалап тора. Шулай итеп, Илдар бөтә хәселен уҡыуға һалып, күңелле студент тормошона сума.#Шоңҡаржурналы


Инфоурок / Иностранные языки / Конспекты / Разработка урока по башкирскому языку на тему "М.Кәрим. Кайын япрағы тураһында" (7 класс)\nЙыһаҙландырыу: Башҡортостан картаһы, республикабыҙҙың тәбиғәтен, тарихи үткәндәрән сағылдырған картиналар индерелгән презентация, компьютер.\n1.Интерактив таҡтала Башҡортостан картаһы, яҙмала шиғырҙың тулы варианты яңғырай.\nБер япраҡ саҡлы ғына,- тигән юлдарҙы ятҡа уҡый. Башҡортостандың географик урыны, тәбиғәте хаҡында мәғлүмәт бирә.\nШундай йәшел , юғары,- тигән юлдарҙы уҡығандан һуң шиғырза ҡайын япрағы, Башҡортостандың ҡайын образдары аша Рәсәйҙең һынладырылыуы асыҡлана.\nҠайындан өҙмәк булып,- тип башланҡан юлдарҙы уҡып сығығыҙ һәм япраҡты ҡайындан өҙмәк булыу, утта көйҙөрөү, йәки туңдырыу, кеүек кинәйәле һүҙҙәрҙең мәғәнәһен аңлатып бирегеҙ.\nҒорур ҡайын-әсәнән,- тигән юлдар, Башкортостан менән Россияның айырылмаҫ берҙәмлеген сағылдыра.\nҠараһаң яҡшы ғына,- тип башланған өҙөктө уҡығыҙ һәм был бүлектә «халыҡтың ҡандар менән яҙылған» тарихы нисек, ниндәй һүҙҙәр аша тасуирланыуын һөйләп бирегеҙ.\nКүршегә ил баҫмаған,- тигән өҙөк яҙманан тыңлана һәм шиғырҙа халыҡ образы нисек һүрәтләнеүен асыҡлау өсөн әңгәмә үткәрелә. Әңгәмәлә был өҙөктә шағирҙың башҡорт халҡының быуаттар буйы көрәш алып барған батыр улдарын данлауы, халыҡ бик хәйерсе булып йәшәһә лә, хәйер һорашмаған, меҫкен булмаған, арҡаға тоҡ аҫмаған, билгә ҡылыс тағып көрәшкән, ләкин күршеләрҙең ерен алыр өсөн түгел, үҙ еренә баҫып ингән дошманға ҡаршы һуғышҡан, тигән фекер үткәреүе асыҡлана. Был бүлек өсөн планға:\nНомер материала: ДВ-420160


Йәш кешеләр Башҡа хайуандар, белә, белмәй йорт хайуандары һәм ауыл хужалығы баҙары\nGmbH баҙарында Co. KG: портал башҡа хайуандарҙа һеҙҙең өсөн, белә, Белмәй йорт һәм ауыл хужалығы хайуандарына германия. Малдар һәм хайуандар донъяһын асыу өсөн был үҙенә башҡа. Хайуандар тураһында иғлан ҡатнашлығында ғына көсөк, бесәй йәки ат реклама йәки һатыу. Беҙ куллана файлдар cookie һәм башҡа технологик беҙҙең сайтта, беҙҙең ассортименты тәҡдим функциональ өсөн бирә һезгә туп-тулы. Мөмкинлек һәм мөмкин файлдар cookie өсөн персонализированная контент йәки эфир реклама бирә. аналитик маҡсат ҡуйҙы. Артабан беҙҙең сайтты ҡулланып, һеҙ файлдар cookie ҡулланыуы менән ризалыҡ бирә. Өсөн өҫтәмә мәғлүмәт алыу, шулай уҡ башҡа хайуан булып һеҙҙең бында һеҙ отключены cookies беҙҙең буйынса табыу йәш кешене таба, беләм, йорт һәм Ауыл Хужалығы Хайуандары Белә. Зинһар, иғландар баҫыу, тулыраҡ мәғлүмәт алыу өсөн, хайуандар менән талят белә, сөнки мин үҙем теләк булғанда мин һәм тағы эт була. Мин бик хайуан. Антонио Мангейм иң түбән ссылкаға баҫып менән элемтә генә. ял мәлдәре йылдан йыл тиклемге һиндостан һәм мин. был минең бер дәғүә итә. Шуға күрә дәресте мин эҙләгәндәрҙән түгел. Мин хайуан менән бик яҡшы мөмкин. Вунсторф седрик менән бәйләнештә булыу өсөн, ябай ғына түбәнерәк ссылка баҫа. Никах өсөн түгел, ә төрлө эшмәкәрлек өсөн волонтерҙар командаһын көсәйтеү өсөн беҙгә, мәҫәлән, водитель булараҡ, фермер баҫыу, баҡса эштәре, ходок Walkies, накладка, хобби һ. б. шулай уҡ бер нисә береһе краны булырға тейеш подшипник һәм үрсетеү тапшырҙы. Sudheimer ҡатнашмаһы һәм ебәк тауыҡ була. Евроның хаҡы өсөн хайуандар. Әлеге мәлдә тауыҡтар тапшырыу ЮҠ. Мин көнө буйы компьютерҙа яуап бирһә, ләкин теләһә ниндәй һорау теләйем. Валсыҡ бирә буйынса бәрәстәр янында автомобилдәр козочка гангельта исем, башл. Ғинуарында тыуған. Беҙ хәҙер иң бәләкәй үрсетергә теләйҙәр ине беҙҙең тапшырыуҙарҙы яратып мауығыу ул, сөнки беҙгә лимит. Йыл әйләнәһенә беҙҙең һәм хайуандар теләге буйынса үҙе өсөн асыҡ һауала ҙур ат ҡыуа сыға һәм, ихтимал, һеҙ нисек. Беҙ улар менән йәшәйбеҙ һәм вольера ҙур урман болондары. Һеҙ беҙҙе бында күрмәнегеҙ бик матур төшөрә иң бәләкәй әтәстәр үрсетә wyandotten mix хобби. Әтәстәр яһап. йөнһөҙ күркәм һәм шул ваҡыттан алып үҫешә. Ҡыҙғанысҡа ҡаршы, булды. Ябай машинист булып эшләргә өйрәтеү.\nШуға күрә иртә һәм иң яҡшы хатта эт менән эт аралашыу тәжрибәһенә эйә булдыҡ. Һәр көн ала. Иң түбән ссылкаға баҫып Маркус Мюнхен менән элемтә генә. һәм хайуандар ярата. Мин үҙем бесәй. Иң түбән ссылкаға баҫып Gianna Мюнхен менән элемтә генә. аллергия булһа. Мин һеҙгә ярҙам итергә теләй ине, был юл бесәй хужалары башҡа. Кобленц өсөн иң зиглинд ябай басыгыз түбәнерәк ссылка менән бәйләнештә булды. Төрлө төҫтәге үрсетеү әлгәнйәк ҡалдырып хупланы. Рәт-рәт инә мәсьәләһе барлыҡҡа килде. Шулай итеп, хайуандар тураһында һәм тормош менән ҡәнәғәт осанка һорауҙарына яуап бирҙе. Беҙ ғаиләләр һәм яңғыҙ ярҙамы сифатын рогалик бланкенез гамбург һалырға тәҡдим ителә. Мөхәббәт менән элемтәгә керергә менән, Джуди Rebecca Гамбург Өсөн иң ябай Ребекка Изабель түбәнерәк ссылка баҫа. бында уҡыу һәм фармацевтика Брауншвейг. Мин, һағынып кайтабыз арттырыу һәм хайуандар эт менән казан, мин бында Брауншвейг. Иң түбән ссылкаға баҫып Catharina Брауншвайг менән элемтә генә. шулай уҡ үҙенең ҙур булған йәнлектәр һәм хайуандар менән бер нисә эйә. Мин ышанам, мин өҫтөнә кемдер яҡшы булыуы мөмкин түгел, сөнки әлеге ваҡытта, уның өсөн. Селин менән бәйләнеш өсөн иң ябай аш түбәнерәк ссылка баҫа. иҫке йәки үҫтереү. Әгәр ҡыҙыҡ, мин ябай, һеҙҙең һәм һеҙ элемтәгә керә ҡунаҡ Четвероногий таныштырҙы. Анна өсөн иң түбән ссылкаға баҫып үләт ябай урман менән бәйләгән. көн йәшәй һәм гвоздодер тәҡдим серәкәйҙәр бөтә. Ҙур баҡса ҙур йортто пар менән якыннары сөнки мин үҙемә мин сығарам.\nСабина серәкәй һәм иң түбән ссылкаға баҫып Грюнберг менән элемтә генә. Әлеге ваҡытта мин студенттар ТУМА. Мин үҙем этте лә була. Бик тыныс һәм ҙур булмаған һәм дәрәжәһе менән уны дворняга. Надин иң түбән ссылкаға баҫып Мюнхен менән элемтә генә. бигерәк тә тома сөнки мин был ят һәм тәрбиәләүсе, күп шатлыҡтар, мин әлегә тиклем төҙөлгән бөтә ышаныс һәм һыу хайуандары. Моника Лейпциг иң түбән ссылкаға баҫып менән элемтә генә. Хаска сук (ай) булған Мөһим ине, шуға күрә һөйгәнегеҙ һеҙҙе үҙенә башҡа эт менән күрҙе) һәм йөклө ваҡытта мин эшләнем дә, мин шуға. Гамбург өсөн иң ябай басыгыз менән бәйләгән лиза ссылку түбәнерәк\n← Менән таныштыра ҡыҙ был бик яҡшы ысул тип һин нью-Йорк. Һин Танышыу\nПар ч - һиңә танышыу →


«Киске Өфө» гәзитенең сайты - ИЛ ӨҪТӨНӘ КИЛГӘН БӘЛӘГӘ ҠАРШЫ ИЛ МЕНӘН БЕРГӘЛӘП КӨРӘШӘЙЕК! - 2017 - Мәҡәләләр\nИЛ ӨҪТӨНӘ КИЛГӘН БӘЛӘГӘ ҠАРШЫ ИЛ МЕНӘН БЕРГӘЛӘП КӨРӘШӘЙЕК!\nБыл юлы ҡәләмгә тотонорға яҡташыбыҙ, шағирә, Ш. Бабич исемендәге дәүләт премияһы лауреаты Тәнзилә Дәүләтбирҙинаның социаль селтәрҙәге адресыма яҙған бер хәбәре сәбәп булды. Хатта шундай юлдар бар: "Беҙҙең ауылда - Иҫке Монасипта бер ҡасан да эскесе исеме сыҡмаған бер нисә кеше йәшләй мәрхүм булды. Байрамда күңел асҡандан һуң һауыға алмағандар. Емертеп донъя көтөп ятҡан кешеләр улар. Бәлки, һатыуға ағыулы араҡы эләккәндер, бәлки, шундай самопал менән ағыуланғандарҙыр, тип борсолам. Был хафалы хәл нисек береһен дә һағайтмай икән? Бүтән ауылдарҙа шулай ҡапыл үлеүселәр тойолмаймы икән?"\n...Тағы ниндәй генә һүҙҙәр табырға һуң был афәт тураһында йәнгә үтерлек итеп яҙыр өсөн? Ҡырыла бит халыҡ, ҡырыла. Халҡыбыҙҙың күпме аҫыл ул-ҡыҙҙары шул ағыу арҡаһында мәлһеҙ яҡты донъя менән хушлаша. Бәғзеләр аҡса эшләүҙең еңел ысулына йәбеште - ҡырҙан осһоҙ хаҡҡа сифатһыҙ араҡы алып ҡайта ла һата. Әйтәйек, 5 йыл буйы өйөнән йыраҡта белем эстәп, яңы эш башлаған уҡытыусының эш хаҡы 10 мең һум тирәһендә тирбәлә, ул был аҡсаны алыр өсөн көн һайын таңдан эшкә йөрөй, өйгә ҡайтҡас, дәфтәр тикшерә, иртәгәге көнгә әҙерләнә. Ә теге хәмер һатып аҡса эшләүсе был 10 меңде бер көндә табып, теттереп кенә йәшәй - таңдан донъяңды көтә һалып эшкә лә бараһы түгел, кискә лә эш эйәреп ҡайтмай. Бөтә эше - ауылдаштарын ағыулау, сиргә һабыштырыу, хатта үлтереү, ғаиләләрҙә ыҙғыш сығарыу.\nБына әле лә эшкә юлланғанда бер йорттан теҙелешеп ир-аттар сығып, йәнәшәләге өйгә эйәртенешеп, әллә ниндәй эш ҡырырға йыйынғандай дәртле баҫып инеп барғандарын күреп ҡалдым да, эргәмдәге кешенән, бер-бер хәл булғанмы әллә, тип ҡыҙыҡһынмай түҙмәнем: "Был йортта ҡаҙаҡ араҡыһын ҡойоп һаталар, ә теге ирҙәр ингән өй - притон", - шулай булды ҡыҫҡа яуап. Баҡһаң, ҡырҙан бер яртыһын 70 һум иҫәбенән алып, халыҡҡа 150 һум менән һатып ятҡан замана "эшҡыуары" йәшәй икән был йортта. Хәйер, ундай йорттар бихисап хәҙер.\nШундай "ҡаҙаҡ араҡыһы" эсеп йөрөгән иренең, өс көн ҡарауыллап, өйҙән сығармаһалар ҙа айныға алмай, һаман иҫерек килеш булыуын да аптырап һөйләгәйне бер танышым. Хатта бер шундай атай ишаратының балалары хаҡында ла белмәүе хайран итте. "Ҡатын, беҙҙең малай мәктәптә ҡалай оҙаҡлай ул", - тигән ул бер айныҡҡан арала. Ә "малай" күптән инде юғары уҡыу йорто студенты. Балаһының мәктәп тамамлағанын да, хатта уҡырға ингәнен дә белмәгән атай ишараты. Икенсе бер атай улын армияға оҙатырға ла ҡайтып инмәгән, притондарҙа йөрөп ҡалған. Улы бер йыл хеҙмәт итеп ҡайтҡас, аһ-аһ, мин запойҙан да сығып өлгөрмәнем, малай армияла ла йөрөп ҡайтҡан, тип ыржайған. Йәнә бер атай ишараты ҡыҙы юғары уҡыу йортонда уҡып, сессияһы тамамланып, каникулға ҡайтҡас, танымай, "Һаумы, балдыҙ" тип ҡаршы алған. Ә артабанғы хәл бөтөнләй башҡа һыймаҫлыҡ һымаҡ. Иренең эскенән башы сыҡмағас, ҡатыны айырыла. Байтаҡ ҡына айырым йәшәйҙәр. Һәйбәт кенә кеше тәҡдим яһағас, ҡатын бәхетен икенсегә һынап ҡарамаҡ булып, ризалыҡ бирә. Никах көнөн билдәләйҙәр. Был хаҡта элекке ир ишараты ҡайҙандыр белеп ҡала һәм никах уҡылған көндө теге йортҡа килә. Ҡатынын ҡыҙғанып, яңы ирен дөмбәҫләргә, тип уйлайһығыҙмы? Юҡ шул. Улай булһа, әҙ генә булһа ла ихтирам тигән нәмә уяныр ине. Ҡайҙан эсергә табырға белмәй йөрөгән ир ишараты теге иргә ҡатынын бер яртыға һатырға ниәт итә… Тәү ҡарашҡа көлкө һымаҡ күренһә лә был хәлдәр, бер ҙә генә көлкө килмәй, илағы килә...\n1985-1986 йылдарҙағы алкоголгә ҡаршы компания алкоголь һатыуҙы 51 процентҡа, реаль ҡулланыуҙы 27 процентҡа кәметә. 2007 йылда спирт һатыу кеше башына йылына 10 литр була. Шуның 80 проценты һыра, 13 проценты - араҡы һәм ликер изделиелары. 2009 йылда йән башына спирт ҡулланыу 18 литрға барып етә. Был Рәсәйҙә йәшәгән һәр кеше йылына 90 шешә араҡы эскән тигән һүҙ. Иғтибар итегеҙ - һәр кеше, эскеселәр генә түгел. Ә шул һандар эсенән эсмәгән кешеләр һанын алып ташлаһаҡ, хәл бөтөнләй ҡот осҡос төҫ ала. Был эскелек ниндәй генә аҫыл заттарҙың башына етмәне инде, күпме таланттарҙы "ашаны".\nБелгестәр алкоголизмдың Рәсәйҙә эпидемия төҫөн алыуын билдәләй. 2003 йылдан башлап илдә йән башына алкоголь ҡулланыу кимәле тик артыу өҫтөндә. Бүтән илдәр араһында Рәсәй был йәһәттән лидерҙар иҫәбендә. 2014 йылда, мәҫәлән, алкоголь ҡулланыу, төбәгенә ҡарап, йән башына 16 литрҙан 30 литрға тиклем тирбәлгән. Ә бында бит илдәге бөтә халыҡ - яңы тыуғанынан алып 100 йәштәгеһенә тиклемгеһе алынған. Даими эсеүселәр иҫәбенә күпме тура килеүен яҡынса самаларға була. Йәнә шуныһы: был рәсми статистикала һалым органдарында теркәлгән, лицензия менән сауҙа иткән һатыу нөктәләре аша үткән алкоголь тураһында ғына һүҙ бара. Быға йәнә көмөшкә, итәк аҫтынан һатылған фанфуриктар, одеколондар, техник спирттар, йәнә теге ҡойоп һата торған араҡыларҙы өҫтәһәң, йығылып китмәле һандар килеп сығыр ине.\nБигерәк тә балалар, үҫмерҙәр алкоголизмы үҫеүе ныҡ һиҫкәндерә. Балаларыбыҙ - беҙҙең киләсәгебеҙ, өмөтөбөҙ. Ә теләһә ниндәй алкоголь менән ағыуланған организм сәләмәт тоҡом ҡалдыра аламы? 2013-2014 йылдарҙа Башҡортостанда алкоголь менән ағыуланып, 33 бала донъя менән хушлашҡан: 2013 йылда - 19, 2014 йылда - 14. Ҡот осҡос статистика! Йыл һайын республикала алкоголь һәм уның суррогаттары менән ағыуланып, 13-18 мең самаһы кеше үлә. Донъя менән хушлашҡан ирҙәрҙең өстән бер өлөшөнөң һәм ҡатын-ҡыҙҙарҙың 15 процентының үлемендә төп сәбәпсе - алкоголизм. Әгәр был мәғлүмәттәрҙе һандарға күсерһәк, йыл һайын алкоголизмдан илдә 500000 тирәһе кеше үлә. Һуғыштарҙа, эпидемияларҙа ла был тиклем кеше һәләк булмай. Рәсәйҙә үҙ-үҙҙәренә ҡул һалыуҙың 62,1 проценты, үлтереүҙәрҙең - 72,2, панкреатиттан үлемдәрҙең - 60, цирроздан үлемдәрҙең - 67,7, йөрәк-ҡан тамырҙары сирҙәренән донъя менән хушлашыуҙың 23,3 проценты алкоголде саманан тыш ҡулланыуға бәйле.\n…Бынан 8 йыл самаһы элек булды был хәл. Төшкө аштан һуң эшкә китеп барам. Күперҙе сыҡҡас, бер кешенең машина туҡтатмаҡ булып ҡул күтәргәне күҙгә ташланды. Үҙенең таланты менән республика кимәлендә абруй яулап, тик данына көсө етмәй, урам берәҙәгенә әйләнеп барған замандашым икән. Ул саҡтағы мөхәрриремдең, шул ниндәй уйҙар менән йәшәп ята икән, күңеленә юл ярып ҡара әле, тигән һүҙҙәре ҡылт итеп иҫкә төштө лә, был форсатты файҙаланайым әле, тип, машинамды туҡтаттым. Йүгереп килеп минең янға инеп ултырҙы. Тик… ҡайҙан ултыртҡан көнгә төштөм… Ниндәй генә еҫтәр килеп бәрелмәне танауға… Ниндәй кеше ине бит, ниндәй көнгә төшкән, тип уйланым да: "Ғәзиз (исеме үҙгәртеп алынды), ниңә был хәлгә төшөп йөрөйһөң инде?" - тип әйтеп ҡуйҙым. "Ниндәй хәлгә төшкәнмен, хәлем һәйбәт ул минең", - тигән яуап ишетелде. Өҫтөндә таушалып бөткән иҫке, бысраҡ футболка, тубыҡтары сығып, ҡаҡашҡан осһоҙло ғына трико. Ә бит ҡасандыр саң ҡунмаҫ костюм-салбарҙар, йылтырап торған туфлиҙар кейеп, ҡиммәтле хушбуйҙар аңҡытып ҡына йөрөй торғайны. Мөхәррирҙең әйткәнен юллап, әңгәмә ҡора башланым. Һөйләшеүгә әүәлгесә әүәҫ кенә. Тик бер нәмә лә булмаған һымаҡ һөйләшә. "Башспирт" магазины тирәһенә етеп килгәндә юлдашым ҡапыл туҡтатыуҙы үтенде һәм 20 һум аҡса һораны. Һап-һау, айыу тотоп менмәле ир-егеттең хәйер һорауы сәмемә тейҙе. "Әгәр аслыҡтан һораһаң, бирер инем, һин бит эсергә һорайһың. Бирмәйем бер тин дә эске өсөн, бар, төш тиҙерәк машинанан. Юғал күҙемдән", - тип ҡысҡырғанымды һиҙмәй ҙә ҡалдым. Күндәм генә төштө. Салонда еҫе генә тороп ҡалды. Аҙна-ун көн үттеме-юҡмы, уның үлем хәбәре ишетелде. Сәбәбе лә, диагнозы ла билдәле…\nЭйе, Хоҙай был әҙәм балаһына күпте биргән ине. Тик нәфсеһен тыя алманы, ихтыяр көсө булманы. Әҙәм балаһы йыш ҡына барҙың ҡәҙерен белмәй шул, юғалтҡас ҡына аңлай. Хәйер, аңламай яҡты донъя менән хушлашыусылар ҙа осрай… Эксперттар баһалауынса, ялған араҡы Рәсәй баҙарының өстән ике өлөшөн тиерлек тәшкил итә. "Ялған араҡы етештереүселәр үҙҙәрен бик иркен тоя, ә республиканан ситтә етештерелгән спиртлы эсемлекте килтереүселәр халыҡты эскелек һаҙлығына батыра. Ауыл ерендә ҡайҙа ялған араҡы һатылғанын белмәйҙәрме ни? Һәр ауылда тиерлек шундай нөктәләр бар. Барыһы ла белә, әммә өндәшмәйҙәр. Берәүҙәр ҡурҡа, икенселәр аҡса эшләй", - тигәйне бер кәңәшмәлә республика Башлығы Рөстәм Хәмитов. Эйе, ҡурҡыуҙан бигерәк, битарафлыҡ, вайымһыҙлыҡ баҫҡан бөгөн халыҡты. Күрше күршенең нимә ҡыланғанын белмәгән заманда йәшәйбеҙ. Икенсенән, бер-береһе менән тәмһеҙләшкеләре лә килмәй. Ауылдарҙан ярҙам һорап, битараф булмаған кешеләрҙән редакцияға хаттар килгеләй килеүгә. Бына минең алда шундай хаттарҙың сираттағыһы:\n"Беҙ һеҙгә үҙебеҙҙең үтенесебеҙҙе белдермәксе булдыҡ. Исем-шәрифтәребеҙҙе ҡуйып тормайбыҙ. Сөнки үсләшеп, донъяларыбыҙға ут төртөп китеүҙәре бар. Ауыл самогонсылары үҙәккә үткәрҙе бит. Былай дауам итһә, бер 5-6 йылдан ауылдың ир-аттары үлеп бөтәсәк. 23 февралдә эсә башлаған ирҙәр бөгөн булһа айныға алмай (март аҙағы). Сөнки бер магазинда фанфурик 40 һум, икенселәрендә 30 һум. Уларҙа, ғөмүмән, спирт менән һыра өҙөлгәне лә юҡ. Өҫтәүенә, самогонсылар көнө-төнө 150 һумға самогон һаталар. Ауылда һуңғы 10 йыл эсендә 23 кеше эскелек арҡаһында үлде. Уларҙың өсәүһе ҡатын-ҡыҙ, ҡалғандары ирҙәр. Хәйер, эскән ирҙәре үлгәнгә артыҡ ҡайғырмай хәҙер ҡатын-ҡыҙҙар. Сөнки хөкүмәт аҡса бирә". Мине был хаттағы йәнә "айный алмай йөрөйҙәр" тигән юлдар һиҫкәндерҙе. Ысынлап та, ғәҙәттә, эскән кеше йоҡлап уянғас та айныға, ә һуңғы ваҡытта теләһә нимә эскән кешеләр айҙар буйы айный алмай. Тимәк, алкоголгә бәйлелек тыуҙыра торған берәй матдә ҡушыла инде, тигән уй килә башҡа.\nЭш юҡ, шуға эсәбеҙ, ти бәғзеләр. Ғаиләләренә ашарға аҡса тапмаһалар ҙа, эсергә ҡайҙандыр табалар бит әле. Уны бит аҡсаһыҙ бирмәйҙәр. Уйлаһаң, уйылып китмәле, яҙһаң, ярылып ятмалы хәлдәр.\nТәнзилә Дәүләтбирҙинаның яҙғандарын тағы уҡыйым. Уҡыйым да, сараһыҙлыҡтан, тағы уйға ҡалам. Йөрәк сәнсеп-сәнсеп ҡуя. Сөнки был бәлә минең яҡындарымды ла, хөрмәтле гәзит уҡыусы, һинең алыҫ йәки яҡын туғандарыңды ла урап үтмәне, улар араһында ла бөгөн хәмер ҡоло, замана афәте ҡорбаны булып йөрөүселәр бар, ҡыҙғанысҡа ҡаршы. Әленән-әле, шул-шул үлеп ҡалған ти, тигән хәбәр ишетелә. Һәм… шыбырлабыраҡ шуны өҫтәйҙәр: эсеп йөрөгән булған… Рәсми статистика ла аяуһыҙ. Ул көн һайын тигәндәй үҙгәреп тора. Бына ошо юлдарҙы яҙған ваҡытта йәнә бер шомло хәбәр килде - ҡорбандар тағы ла берәүгә артҡан…\nИл өҫтөнә килгән бәлә был. Шуға ил күтәрелергә тейештер. Илебеҙ халҡының Бөйөк Ватан һуғышындағы Еңеүенең 72 йыллығын билдәләнек быйыл. Шөкөр, беҙ ул һуғыш афәттәрен күрмәнек, киләсәктә лә күрергә яҙмаһын. Бөгөнгө ир-аттарҙың бәғзеһе үҙ теләктәре менән хәмергә әсир төшкән. Килер быуындарға ошо алкоголь тигән яуыз дошманды тар-мар итеүҙең 72 йыллығын байрам итергә яҙыр микән? Яҙған хәлдә лә, бөгөнгө "яугирҙәр" араһынан ул ваҡиғала "ветеран" булып ҡатнашыусылар булыры ғына икеле...\nБөрйән районы "Таң" гәзите хәбәрсеһе.\nЯҙылған: 25.07.17 | Ҡаралған: 934


Согласие урамы (Дондағы Ростов) — Башҡорт Википедияһы\n47°13′11″ с. ш. 39°41′50″ в. д.HGЯO\nСогласие урамы (Дондағы Ростов)\nСогласие урамы — Дондағы Ростовтың үҙәк урамы. Т-рәүешле формалағы ике яҡлы урам, оҙонлоғо һәм киңлеге ҙур түгел, көнбайыш һәм төньяҡ өлөшөнөң рельефы һәм траекторияһы ҡатмарлы. Көнбайыштан көнсығышҡа табан йүнәлештә Сиверс проспектында башлана һәм Халтуринский тыҡрығында тамамлана. Урамдың бәләкәй өлөшө көньяҡ-төньяҡ йүнәлештә һәм Согласие урамының төп өлөшөн Пушкин урамы менән тоташтыра.\nXIX быуатта урам урынында Генераль йырын була, уның буйлап исемһеҙ йылға аға, ул сүплек һәм һыу ағыҙа торған канал итеп, һуңғараҡ — тик һыу ағыҙа торған канал итеп ҡулланыла. Генераль йырын, үҙ сиратында, баҡсалар араһында, Загородная (һуңыраҡ — Баҡса, хәҙер — Оло Баҡса) һәм Тимерсе (хәҙер — Пушкин урамы) урамдары араһында урынлашҡан.\nУл саҡта Баҡса урамы (Оло Баҡса) һәм Тимерсе (Пушкин) урамы, уларҙы киҫеп үтеүсе Никольский (Халтуринский) һәм Доломановский тыҡрыҡтары квадратында Согласие урамы һәм Братский тыҡрығы булмай, ә бер туғандар Войцеховскийҙар баҡсаһы булған. Туғандар араһындағы килешеү буйынса, уларҙың биләмәһенә килеп терәлеп өҙөлгән өсөнсө тыҡрыҡты, баҡса аша Тимерсе урамына тиклем һуҙырға булалар. Оҙайтылған тыҡрыҡты Туғандар тыҡрығы тип атайҙар, ә яңынан һуҙылған урамды — Согласие урамы тип атайҙар. 1879 йылда ҡала Думаһы туғандарҙың тәҡдиме менән килешә.\nХәҙерге күренештә үҙенең барлыҡҡа килеүе менән Согласие урамы Генераль йырынды ябыу тураһында ҡарар ҡабул иткән (1886—1892 йылдарҙа эшләнә), 1862—1869 һәм 1884—1889 йылдарҙа ҡала менән идара иткән ҡала башлығы М. А. Байковҡа бурыслы.\nСогласие урамы — ҡаланың үҙәк өлөшөнөң йәмәғәт-торлаҡ, производство һәм эшлекле фондтары менән совет осоро төҙөлөшө. Урам башында Ростов «РИКОС» нефть-май тәжрибә заводы урынлашҡан. Согласие урамы буйынса 23-сө йортта Дондағы Ростовтың Ленин районы күп функциялы үҙәге асылған.\nКөслө ҡойма ямғырҙар осоронда Согласие урамының Халтуринский һәм Доломановский тыҡрыҡтары менән киҫелешендә ҡайһы бер йорттар һәм улар менән йәнәш ҡуйылған автомобилдәр һыу аҫтында ҡала.\nГенераль йырын буйлап аҡҡан исемһеҙ йылғаны хәҙер XIX быуат аҙағында төҙөлгән, Согласие урамы буйлап һәм аҫтынан үткән Генераль ҡойма ямғырҙар коллекторы алмаштыра.\nhttps://ba.wikipedia.org/w/index.php?title=Согласие_урамы_(Дондағы_Ростов)&oldid=687133 ҡабул ителгән\nБыл бит һуңғы тапҡыр 07:25 13 май 2017 үҙгәртелгән.


Пассажирҙарға Өфө аэропортының ҡунаҡханаһында ҡунырға тура килә. Һауа судноһы Джербаға кисә кисен осорға тейеш ине. Әммә 232 пассажир, шул иҫәптән балалар, бер-нисә сәғәт дауамында рейсты көтөргә мәжбүр булды. Авиакомпания был осраҡты самолеттың юлға әҙер булмауы менән аңлата. Шаһиттар әйтеүенсә,...\nРеспубликаның Хәрби дан музейында хәҙер тарих менән танышырға ғына түгел, үҙеңде һынап та ҡарарға мөмкин. “Ғаилә менән музейға” тип аталған уйын-сәйәхәттә өлкәндәр ҙә, балалар ҙа ҡатнаша ала. Акция август аҙағынаса дауам итә. Ғафаровтар балаларын Стәрлетамаҡ районынан йәйге каникул мәлендә башҡала...


Материалы за 01.06.2010 » Архив газеты "Йәшлек"\nЙәштәр тураһында – өр-яңы башҡорт фильмы Яңылыҡтар\nКүптән түгел «Башҡортостан» киностудияһында «Минең йондоҙом» исемле яңы башҡорт фильмының исем туйы үтте.\nБыға тиклем төшөрөлөп килгән башҡорт фильмдары тарих, билдәле шәхестәр, әҙәп-әхлаҡ, тәрбиә темаһына арналған булһа, «Минең йондоҙом» – йәштәр, уларҙың бөгөнгө тормошон, мөхәббәтен, көндәлек проблемаларын, йәшәү идеалдарын яҡтыртҡан тәүге фильм. Актерҙар ҙа күптән түгел Мәскәүҙәге Щепкин исемендәге сәнғәт училищеһын тамамлап ҡайтҡан йәштәр, шулай уҡ йәш сәхнә артистары ла ҡатнаша. Төп ролдәрҙең береһендә, мәҫәлән, «Бүреләр» рок-төркөмө солисы Илшат Абдуллин. Фильм, әйткәндәй, башҡорт эстрадаһы йырҙары менән оҙатылып бара. Ҡыҫҡаһы, бик сағыу, йәштәрҙе ҡыҙыҡһындырырлыҡ заманса картина төшөрөлгән. Тиҙҙән ул дәүләт кинотеатрҙарында ла күрһәтелә башлай, райондарҙа ла ҡарарға мөмкин буласаҡ. Мәҫәлән, стәрлетамаҡтар июнь баштарында уҡ фильм менән таныша ала.\nУлар үҙ аллы тормошҡа әҙер булырға тейеш Яңылыҡтар\nБР Хөкүмәте Премьер-министры Раил Сарбаев эш сәфәре менән Йылайыр районында булды.\nУл бында 340 урынға иҫәпләнгән мәктәп төҙөлөшөн ҡараны, район дауаханаһында, коррекцион мәктәптә балаларҙың йәшәү шарттары менән танышты. Был уҡыу йортонда 135 бала уҡый, шуларҙың 40-ы – етемдәр.\nРаил Сәлих улы, бөгөнгө көндә төп бурыстарҙың береһе балалар йорттары һәм интернаттар тәрбиәләнеүселәре өсөн уңайлы шарттар тыуҙырыу ғына түгел, ә уларҙы үҙ аллы тормошҡа әҙерләү булыуын һыҙыҡ өҫтөнә алды. Премьер-министр фекеренсә, республикала етем балаларҙың мәғлүмәт базаһын булдырып, уларҙың һәр береһенең артабанғы яҙмышын күҙәтеп барыу кәрәк.\nЯнған йорт урынына – яңыһы Яңылыҡтар\nНуриман районының Павловка ауылында янғындан зыян күреүселәр өсөн төҙөлгән йорт файҙаланыуға тапшырылды. Өй туйлаусыларҙы ҡотларға Президент Мортаза Рәхимов та барҙы.\nБилдәле булыуынса, 7 марттан 8 мартҡа ҡараған төндә янғын һөҙөмтәһендә 1951 йылда төҙөлгән йорт тулыһынса янып бөткәйне. Башҡортостан етәкселеге йортһоҙ ҡалған ғаиләләргә ярҙам итеү тураһында ҡарар ҡабул итте. Республика бюджетынан аҡса бүленеп, 18 мартта өс ҡатлы бинаның нигеҙ ташы һалынды.\n– Тормошта көтөлмәгән хәлдәр күп була, әммә республика бәләгә тарыған кешеләрҙе бер ҡасан да ярҙамынан ташламаясаҡ, – тине Мортаза Ғөбәйҙулла улы йортто асыу тантанаһындағы сығышында.\nЯңы йорттан барлығы 24 ғаилә фатир асҡыстары алды. Алты ғаилә – ике бүлмәле, ҡалғандар иһә берәр бүлмәле фатирҙарҙа йәшәйәсәк.\nЛатин Америкаһында тропик ташҡын һөҙөмтәһендә һәләк булған ҡорбандар һаны арта.\nӘле иң ныҡ ҡаза күргән ил – Гватемала. Ул халыҡ иң тығыҙ йәшәгән төбәк һанала. Бында 75 меңдән ашыу кеше йортһоҙ ҡалған, үлеүселәр – 100-ҙән ашыу.\nДауыл секундына 22 метр тиҙлектә юлындағы бөтә нәмәне емереүен дауам итә. «Агата» штормы Сальвадор, Гондураста ла ярайһы уҡ зыян килтергән.\nГватемала президенты Альваро Колома һүҙҙәренсә, илдең ҡайһы бер өлкәләрендә ямғыр яуыу күләме 100 см-ға еткән. Был – һуңғы 60 йыл эсендә булған рекорд. Баш ҡаланан 150 км алыҫлыҡта урынлашҡан Сан-Антонио-Палопа ҡалаһының тотош бер районы емереклектәр аҫтында ҡалған. Ошоларға өҫтәп, үткән кесе йомала илдең көньяғында Пакайя янартауы атылған.\nАмерика синоптиктары фаразлауынса, «Агата» быйыл бик көслө булмаҡсы дауылдар сезонын аса.\n«Башсельхозтехника» дәүләт унитар ауыл хужалығы предприятиеһы, «Ростсельмаш» компанияһының рәсми дилеры булараҡ, Рәсәй агросәнәғәт комплексын модернизациялау программаһында ҡатнаша. Уның сиктәрендә яңы тракторҙар, Rostselmash һәм Versatile маркалы урып-йыйыу комбайндары һатып алыу өсөн «Ростсельмаш» компанияһы субсидия бирә. Субсидия алыу өсөн иҫке техниканы файҙаланмау тураһында мәғлүмәт биреү кәрәк.\nЭш бөткәс, байрам итергә лә була Яңылыҡтар\nҮткән ял көндәрендә Ауырғазы, Благовещен, Дәүләкән, Иглин, Күгәрсен райондары халҡы яҙғы баҫыу эштәренең тамамланыуын байрам итте. Шулай уҡ Стәрлетамаҡ ҡалаһында ла һабантуй үтте.\nСтәрлетамаҡ ҡалаһында һабантуйҙы асыу тантанаһында БР Дәүләт Йыйылышы – Ҡоролтай Рәйесе Константин Толкачев ҡатнашты. Ул ҡала халҡын байрам менән ҡотлап, Башҡортостанда һабантуйҙың дөйөм халыҡ байрамы булыуын билдәләп үтте.\nТорлаҡ шарттары яҡшыртыла Яңылыҡтар\nБашҡортостан Торлаҡ-коммуналь хужалыҡты реформалаштырыуға булышлыҡ итеү фондынан финанс ярҙамы күрһәтеү лимитын арттырыу иҫәбенә финанс ярҙамы алыуға заявка бирҙе.\nШул ғына етмәгәйне! Яңылыҡтар\n«Россельхознадзор»ҙың Башҡортостан Республикаһы буйынса идаралығы белгестәре тарафынан 10 тонна Мысыр әфлисундары партияһын юҡ итергә әмер бирелде. Баҡтиһәң, йөктә Урта диңгеҙ буйы емеш-еләк себененең тере ҡарышлауыҡтары табылған.\nКүҙәтеү ведомствоһы белгестәре хәбәр итеүенсә, ҡоротҡос Өфө эшҡыуарының үтенесе буйынса карантиндағы продукцияны тикшергәндә асыҡланған. Был – республикала емеш-еләк себененең тәүге тапҡыр табылыуы. Һуңғы биш йылда белгестәрҙең бер тапҡыр ҙа был ҡоротҡосто осратҡаны булмаған. Ғәҙәттә, бындай продукция ил сиге аша индергәндә үк асыҡланып, юҡ ителә.\nУрта диңгеҙ буйы емеш-еләк себене – ауыл хужалығы культураларының хәүефле ҡоротҡосо. Был бөжәк Европа, Азия, Африка, Америка, Австралия кеүек күп илдәрҙә киң таралған. Рәсәйҙә ул булмаһа ла, карантин объекты иҫәпләнә.


Күптән түгел генә улар сығарылыш синыфы уҡыусылары ине. Имтихан тапшырҙылар, берҙәм дәүләт имтиханы һөҙөмтәләре өсөн борсолдолар, сығарылыш балына нимә кейергә икән тип, мәж килделәр. Ләкин хәҙер уларҙың бөтөнлөй икенсе проблемалары. Улар - абитуриенттар, һәм барыһы ла юғары уҡыу йортона инергә хыяллана.\nРеспубликабыҙҙа юғары уҡыу йорттары етерлек. Башҡортостанстат мәғлүмәттәренә ҡарағанда, республикала 16 вуз эшләй - 12 дәүләт һәм дүрт дәүләт булмаған. Бынан тыш, Рәсәйҙең 18 дәүләт һәм һигеҙ дәүләт булмаған юғары уҡыу йорттарының филиалдары асылған. Уларҙа уҡытыу 48 йүнәлеш һәм 228 специальность буйынса алып барыла.\nӘммә әгәр һеҙҙе әле булһа "ҡайҙа уҡырға барырға" тигән һорау борсоһа, һеҙгә бер нисә кәңәш бирәбеҙ. Үҙеңдең буласаҡ специальносыңды һайлар алдынан уның талап итерлекме-түгелме икәнлеген яҡшылап уйлағыҙ. Килешегеҙ, биш йыл уҡып, аҙаҡтан эшһеҙ ултырыу ахмаҡлыҡ бит.\nБыйыл, мәҫәлән, Рәсәй вуздарын тамамлаусы 1,2 миллион егет һәм ҡыҙҙарҙың 40 проценты - юристар һәм экономистар. Ә шул уҡ ваҡытта күп кенә сәнәғәт тармаҡтарында технологтар, инженерҙар һәм башҡа белгестәр етешмәй.\nШуға күрә буласаҡ һөнәрҙе абруйына ҡарап һайламағыҙ. Иң мөһиме, диплом алғас, эшкә урынлашырлыҡ булһын. Етмәһә, ундай абруйлы тип һаналған специальностарға конкурс та юғары була. Мәҫәлән, былтыр иҡтисад, юридик профилдәге, информацион технологиялар һәм энергетика специальностарына конкурс бер урынға биш кешенән алып 15 кешегә тиклем тәшкил итте. Ә уртаса алғанда, 2007 йылда Башҡортостанда бөтә специальностар буйынса конкурс йөҙ урынға 205 ғариза тәшкил итте.\nЮғары уҡыу йортона ингәндә үҙ көсөгөҙгә иҫәп тотоғоҙ, әммә аҡса тураһында ла онотмағыҙ. Быйыл 33 меңдән ашыу тамамлаусынан 7 мең 376 беренсе курс студенты ғына дәүләт иҫәбенә уҡыясаҡ бит. Шуға күрә әгәр бюджетҡа инә алмаһағыҙ, түләргә әҙерләнегеҙ. Ә белем хәҙер ҡиммәт. Республикабыҙ бер йыл уҡыу өсөн түләү 250 меңгә еткән Мәскәү булмаһа ла, байтаҡ сумма сығарып һалырға тура киләсәк.\nШулай итеп, иң ҡиммәт түләүле белемде Өфө дәүләт нефть техник университеты тәҡдим итә. Бәлки, бының сәбәбе ӨДНТУ-ның мәғариф буйынса Федераль агентлыҡ тарафынан төҙөлгән Рәсәйҙең иң яҡшы вуздары рейтингында яҡшы ғына позиция биләүенә ҡайтып ҡалалыр. ӨДНТУ-ла "Нефть һәм газ ятҡылыҡтарын эшкәртеү һәм эксплуатациялау" специальносы буйынса уҡыу һеҙгә йылына йөҙ мең һумға төшәсәк.\nӘммә уҡыу арзаныраҡ торған вуздар ҙа бар. Мәҫәлән, Өфөлә иң арзан уҡыу йылына 22 мең һум тәшкил итә. Был аҡсаға БДУ-ла һеҙҙән филолог, БДМУ-ла - социаль хеҙмәткәр, ә ВЭГУ-ла социаль-мәҙәни хеҙмәткәр яһаясаҡтар.\nӘгәр инде ниндәй һөнәр һайлауығыҙҙы әле булһа хәл итмәгәнһегеҙ икән, профориентацияға махсус тест үтегеҙ. Мәҫәлән, яҡындағы Мәшғүллек үҙәгендә үтергә мөмкин. Бер сәғәт эсендә ҡайһы бер һорауҙарға яуап тултырып тапшырғас та, белгестәр һеҙгә тәҡдимдәр һәм кәңәштәр бирер.\nӘгәр һөнәр һайлау менән проблемағыҙ юҡ икән, ҡыйыу рәүештә үҙегеҙгә оҡшаған уҡыу йортоноң ҡабул итеү комиссияһына барығыҙ. Ләкин башта бөтә кәрәкле документтарҙы йыйырға онотмағыҙ. Һеҙгә урта белем тураһында аттестат, бер нисә фотография, паспорт, берҙәм дәүләт имтиханы һөҙөмтәләре тураһында сертификат һәм 086-У формаһында медицина белешмәһе кәрәк буласаҡ. Әгәр һеҙҙең төрлө республика һәм Бөтә Рәсәй олимпиадалары дипломдары һәм грамоталары бар икән, уларҙы үҙегеҙ менән алығыҙ. Был хуплана ғына.\nӘйткәндәй, вуздарҙың күбеһендә документтар ҡабул итеү 20 июндә башлана. Ул 20 июлгә тиклем дауам итә. Тимәк, һеҙҙең бөтә нәмәгә өс аҙна тирәһе ваҡытығыҙ ҡалған. Һуңлап ҡуймағыҙ!\nБашҡорт дәүләт университетының ҡабул итеү комиссияһы вәкиле әйтеүенсә, абитуриенттар күпләп киләһе аҙнала килә башлаясаҡ. Сөнки шул ваҡытҡа мәктәпте тамамлаусыларҙың барыһына ла берҙәм дәүләт имтиханы һөҙөмтәләре тураһында таныҡлыҡтарҙы биреп бөтөргә тейештәр.\nРәсәйҙең башҡа ҡалалары вуздарына ла уҡырға инеү мөмкинлеген ҡулдан ысҡындырмағыҙ. Әгәр берҙәм дәүләт имтиханы өсөн балығыҙ юғары икән, мәҫәлән, Мәскәү йәки Санкт-Петербургка уҡырға барыу мөмкинлеге бар. Әйткәндәй, башҡа ҡалалар вуздарына документтарҙы интернет буйынса ла тапшырырға мөмкин.\n"БАШвестЪ" барығыҙға ла хыялдарығыҙҙың тормошҡа ашыуын, дөрөҫ һөнәр һайлауығыҙҙы теләй. Үҙ көсөгөҙгә ышанығыҙ, һәм бөтәһе лә яҡшы буласаҡ!


Бөгөн Күгәрсен районының Мораҙым тарлауығында республика журналистарының йәйге фестивале асылды\n«Журфест» һөнәри байрам - республиканың Матбуғат һәм киң мәғлүмәт хеҙмәткәрҙәре көнө уңайынан уҙғарыла.\nБыйылғы байрам программаһы Шанхай хеҙмәттәшлек ойошмаһы һәм БРИКС илдәре саммиттарына арналды. Журналистарҙан торған командалар карнавал форматында милли костюмдар конкурсында, милли аш-һыу әҙерләү һәм бейеү бәйгеһендә көс һынаша. Фестивалде асыу тантанаһында тармаҡ хеҙмәткәрҙәренә Матбуғат һәм киң мәғлүмәт саралары агентлығының һәм Журналистар союзының маҡтаулы исемдәре, дипломдар тапшырылды. Көндөң икенсе яртыһында матбуғат клубы һәм фестиваль партнерҙары майҙансығы эшләне.


Синоптиктар Башҡортостанда ҡырау төшөүен һәм ҡар яуыуын фаразлай // Йәмғиәт | новости башинформ.рф\n10:20, 15 октября 2018 Йәмғиәт\nСиноптиктар Башҡортостанда ҡырау төшөүен һәм ҡар яуыуын фаразлай Фото: Олег Яровиков\nӨФӨ, 2018 йыл, 15 октябрь. /«Башинформ» мәғлүмәт агентлығы, Галина Бахшиева/.\nБашҡортостан синоптиктары алдағы өс көнгә һауа торошон тәҡдим итә.\nБашгидромет мәғлүмәттәре буйынса, бөгөн республикала аяҙлы-болотло һауа торошо көтөлә. Көндөҙ ҡар ҡатыш ямғыр яуыуы фаразлана. Ел төньяҡ-көнбайыштан, төньяҡтан – секундынан 8-13 метр. Көндөҙ һауа температураһы – 1-6 градус йылы.\n16 октябрҙә элеккесә болотло була. Синоптиктар төндә ямғырға күсеүсән бер аҙ ҡар яуыуын вәғәҙәләй. Төндә урыны менән уртаса. Ел көнбайыштан, көньяҡ-көнбайыштан талғын. Көндөҙ көсәйеүсән. Һауа температураһы төндә – 0,-5 , көндөҙ – 0,+5, Башҡортостандың көнбайышы буйынса – 10 градус йылы.\n17 октябрҙә төбәктә аяҙлы-болотло һауа торошо көтөлә. Урыны менән бер аҙ ямғыр яуа. Ел көньяҡ-көнбайыштан төньяҡ-көнбайышҡа күсеүсән, талғын. Һауа температураһы төндә – 0, +5 градус, көндөҙ ярайһы уҡ йылыраҡ – 8-13 градус.


Вена — Башҡорт Википедияһы\n1 730 278  кеше (2012)\nнемец-австриялылар, словендар, венгрҙар, хорватары, чехтар, словактар,сиғандар һәм башҡалар\nкатоликтар, сөнни мосолмандар, православныйҙар, протестанттар, йәһүдтәр\n(нем.) (инг.) (төр.) (хорв.) (босн.)\nВена (нем. Wien [ˈviːn], бав.. Wean, лат. Vindobona) — Австрияның федераль баш ҡалаһы һәм бер үк ваҡытта Түбәнге Австрия ерендә урынлашҡан туғыҙ федераль ерҙәренең береһе. Илдең көнсығыш өлөшөндә урынлашҡан. Венаның халҡы 1,73 млн кеше (2012) тәшкил итә; биҫтәләре менән бергә — яҡынса 2,3 млн. (Австрия халҡының 25 % артыҡ). Шулай итеп, Вена халҡының һаны буйынса Европа берләшмәһенең иң эре ҡалалары араһында ун беренсе урынды биләп, Австрияла иң эре ҡала булып һанала. Австрияның мәҙәни, иҡтисади һәм сәйәси үҙәге.\nВена — Нью-Йорк һәм Женеванан ҡалараҡ БМО -ның өсөнсө ҡала-резиденцияһы. Вена халыҡ-ара үҙәге (UNO-City) үҙ эсенә АЭХАА (МАГАТЭ), БМО — ның НИ (УНП), БМО — ның сәнәғәт үҫеше буйынса ойошмалары һ.б. ала. Венала НЭИО (ОПЕК) һәм ЕХХО (ОБСЕ) халыҡ — ара ойошмаларының штаб — фатирҙары урынлашҡан.\nКүп быуаттар дауамында Вена Габсбургтарҙың резиденция — калаһы, уларҙың хакимлығы осоронда Европаның мәҙәни һәм сәйәси үҙәгенә әүерелгән герман милләтенең Изге Рим империяһы баш ҡалаһы ла була. 1910 йылда ике миллион кеше көн иткән, ул донъяның иң эре ҡалалары араһында тик Лондон, Нью — Йорк һәм Париждан ҡала килә дүртенсе урын биләй. Империяның емерелеүенә килтергән Беренсе бөтә донъя һуғышынан һуң Венаның халыҡ һаны сиреккә яҡын кәмей һәм үҫеүен туҡтата.\nВенаның иҫке ҡалаһы (эске өлөшө) Шёнбрунн һарайы 2001 йылдың декабрендә бөтә Донъя мираҫы (ЮНЕСКО исемлегенә индерелә.\n2012 йылдың май айында донъя күргән ҡалала тормош сифатын буйынса Mercer агентлығы халыҡ-ара тикшеренеүҙәр һөҙөмтәләренә ярашлы, Вена 221 ҡала араһында йәшәү рәүеше буйынса бишенсе тапҡыр рәттән беренсе урынды алды The Economist журналы 2011 йылда Венаны донъяла йәшәү уңайлылығы буйынса (Мельбурндан һуң һәм Ванкувер алдынан) икенсе урынға ҡуйҙы.\n1.2 Административ бүленеше\n4 Мәҙәниәте, иҫтәлекле урындары\n4.1 Фәнни учреждениелар һәм университеттар\nВенаның майҙаны 415 км² тәшкил итә. Вена иң Австрияның федераль ерҙәре араһынан иң бәләкәйе. Ҡала майҙаны ошо рәүештә бүленгән:\nЕр өҫтөндәге төҙөлөштәр 11,3 %\nЮл майҙандары 11,1 %\nТимер юл майҙандары 2,2 %\nПарктар 28,4 %\nҺыу майҙандары 4,6 %\nЙөҙөм баҡсалары 1,7 %\nУрман участкалары 16,6 %\nАуыл хужалығы майҙандары 15,8 %\nБашҡалар 8,3 %\nҠала Австрияның көнсығыш өлөшөндә, Альпы тауҙары итәгендә, Дунай йылғаһы буйында, Словакия менән Венгрия сиктәренән 60 км алыҫлыҡта урынлашҡан. Вена аша Дунай һәм уның тармағы — Дунай каналы, шулай уҡ Вена йылғаһы аға. Тарихи ҡала Дунай йылғаһынан көньяҡҡа табан үҫешкән була, әммә аҙаҡҡы ике быуат арауығында Вена йылғаның ике ярында ла үҫешә. Диңгеҙ кимәленән иң бейек урыны Германскогель районында (542 м), а иң түбән урыны — Лобауҙа (151 м). Ҡаланы бөтә яғынан да Вена урманы урата\nГеографик урыны Вена ҡалаһына Көнсығыш Европа илдәре менән төрлө мөнәсәбәттәр төҙөү өсөн бик уңайлы. 1989 йылдан һуң, тимер занавес ҡолағандан һуң, уңайлылыҡ бигерәк тә билдәләнде. Мәҫәлән, Словакия баш ҡалаһы Братиславанан Венаны барлығы 60 км айырып тора — Европала, Ватикан менән Римды иҫәпкә алмағанда, ике баш ҡалалар араһында иң ҡыҫҡа арауыҡ.\nВенаның административ бүленеше\nВена 23 районға бүленгән :\n1. Эске ҡала (нем. Innere Stadt) 2. Леопольдштадт (нем. Leopoldstadt) 3. Ландштрассе (нем. Landstraße) 4. Виден (нем. Wieden) 5. Маргаретен (нем. Margareten) 6. Мараиахильф (нем. Mariahilf) 7. Нойбау (нем. Neubau) 8. Йозефштадт (нем. Josefstadt) 9. Альзергрунд (нем. Alsergrund) 10. Фаворитен (нем. Favoriten) 11. Зиммеринг (нем. Simmering) 12. Майлинг (нем. Meidling) 13. Хитцинг (нем. Hietzing) 14. Пенцинг (нем. Penzing) 15. Рудольфсхайм — Фюнфхаус (нем. Rudolfsheim-Fünfhaus) 16. Оттаркринг (нем. Ottakring) 17. Хернальс (нем. Hernals) 18. Веринг (нем. Währing) 19. Деблинг (нем. Döbling) 20. Бригиттенау (нем. Brigittenau) 21. Флоридсдорф (нем. Floridsdorf) 22. Донауштадт (нем. Donaustadt) 23. Лизинг (нем. Liesing)\nҠыш: уртаса һауа температураһы +1 °C, һалҡындар һирәк була: −12 алып −18° тиклем, йыш ҡар яуа.\nЯҙ: февраль аҙағында килә һәм май уртаһына тиклем һуҙыла. Һауа торошо тотороҡһоҙ, бик ныҡ үҙгәреүсән. Һалҡын көндәр кире ҡайтыуы ла мөмкин, шулай уҡ йәйге эҫелек тә. Яҙғы ҡырау оҙайлы ваҡыт төшөүе мөмкин, ғәҙәттә март айына тиклем була, әммә айырым йылдарҙа май аҙағына тиклем күҙәтелә.\nЙәй: уртаса температура яҡынса +20 °C. Йыш ҡына Венала йәй ҡоро һәм эҫе була — 38 градусҡа тиклем.\nКөҙ: сентябрҙең һуңғы декадаһында килә. Көҙҙөң башы һәм уртаһында йыш ҡына йылы көндәр ҡабаттан ҡайтыуы һәм ҡоро комфортлы көн торошо булыуы ихтимал. Ҡара көҙ ноябрҙең уртаһында — аҙағында була һәм яйлап ҡына йомшаҡ ҡышҡа күсә.\nВена — ҡояшлы ҡала, йыл миҙгелдәренең барыһы бик һәйбәт сағылдырыла. Атмосфера яуым — төшөмдәре : йылына 600—700 мм.\nВена Европа баш ҡалалары территорияһында йөҙөм үҫтергән ҡалаларҙың береһе.\n1461—1925 йылдарҙағы Вена гербы\nБөгөнгө Вена территорияһында йәшәй башлау тарихы неолит осоронан башлана. Дунай буйында игенселек һәм малсылыҡтың (б.э. тиклем 6 мең йыллыҡ) тарала башлауы өсөн Вена соҡоро оптималь шарттар тыуҙыра: уңдырышлы тупраҡ, һыу сығанаҡтарының күплеге һәм уңайлы климат. Римға тиклем иң мөһим ултыраҡ бронза быуатының уртаһынан башланған һәм римляндар килгәнгә тиклем ике быуат ҡалғас ҡына бөтөрөлгән Леопольдсберг тауындағы ултыраҡ була.\nВенаның ҡала булараҡ тарихы бөгөнгө иҫке ҡаланың 15 Рим легион форпосы территорияһында б.э. I быуаттың уртаһындағы төҙөлөштән башлана. Был форпост кельт сығышлы «Виндобона» (Виндос биләмәһен аңлата) исемен ала. Хәрби лагерь тирәләп гражданлыҡ ҡаралдылар үҫә башлай. Археологик ҡаҙыныуҙар хәҙерге иҫке ҡала территорияһында Римға тиклемге ултыраҡ барлығы тураһындағы версияны иҫбатламайҙар.\nV быуат башында Виндебона ла бик көслө янғын була, ә V быуат аҙағына римляндар әлеге урындарҙы ташлап китәләр.\nВенаның үҙәге топографияһы Виндобона лагереның топографияһын үҙ эсенә алыу факты үҙе үк римляндарҙың китеүенән һуң унда кешеләр йәшәгәнлеген раҫлай, улар ул ваҡытта әле имен булған диуарҙар янында һыйыныр урын тапҡандар һәм римляндарҙан һуң ҡалған материалдарҙы торлаҡтар төҙөүҙә файҙаланғандар.\nҠаҙыныуҙар күрһәтеүенсә, VI быуатта боронғо Рим лагеренең диуарҙар артында тормошо уның төньяҡ-көнсығыш өлөшөндә тупланған була. Ултараҡтың Исеме ерлеге билдәле түгел, унан башҡа бөгөнгө Венаның территорияһында бер нисә авар һәм славяндар ултырағы була. шулай ҙа. Исемдәрен, ҡайһы бер славян ултыраҡтарының исемдәре әлегә тиклем Венаның бөгөнөг райондарының исемдәрендә йәшәй: Веринг (18), Дёблинг (19).\nВенаның планы, 1547 йыл,\nIX быуатта көнбайыштан килеүсе Каролингтар боронғо Рим лагереның төньяҡ-көнсығыш өлөшөндә ҙур булмаған замок һәм хәҙергәсә һаҡланып ҡалған изге Рупрехт сиркәүен төҙөй. Йорттар һаны һаман да бәләкәй һәм әһәмиәтһеҙ ултыраҡта бер аҙ арта. Шул уҡ IX быуатта Вена тураһында беренсе мәртәбә телгә алыныуы билдәле: иҫке Зальцбург анналларында (тарихи инша) 881 йыл яҙмаһы һаҡланып ҡалған, был яҙмала Вения янында венгрҙар менән алыш булыуы тураһында бәйән ителә: «… bellum cum ungaris ad Uueniam…» Әммә бында йылға тураһында һүҙ барамы, әллә Вена ҡалаһы тураһындамы — асыҡлыҡ юҡ. Шулай уҡ алыш нисек тамамланғаны тураһында ла асыҡлыҡ юҡ.\nXII быуат уртаһында Вена Австрия герцогтары Бабенбергтарҙың резиденцияһы булып китә. 1155 йылда герцог Генрих II Бабенберг Ам — Хоф майҙанында йорт төҙөй. 1137—1147 йылдарҙа Изге Стефан соборы урынында (хәҙерге собор XIII—XV быуаттарҙа төҙөлгән) беренсе сиркәү төҙөлә. 1278 йылдан Вена — терәге династияһы Габсбургтар династияһының терәге. 1469 йылда император Фридрих III Папа Павел II Венала епископлыҡ ойоштороуына ирешә (1469 йылда Австрия дини яҡтан епископ Пассауға буйһона).\n1529 йылда төрөктәр тарафынан Вена һөҙөмтәһеҙ ҡамала. Вена яҡлаусылары дошмандың сама менән 20 тапҡырға өҫтөнлөгөнә ҡарамаҫтан киҫкен рәүештә еңеүгә ирештеләр. Төрөк армияһының быға тиклем татымаған ауыр ҡыйратылыуынан һуңҒосман империяһының ашығыусан экспанисияһына нөктә ҡуя. Быуат ярымваҡыт үткәс, 1683 йылда католик илдәрҙең союздаш илдәренең ғәсҡәрҙәре Вена диуарҙары аҫтында бынан да ҡыйратҡысыраҡ еңелеүгә дусар итә. Ошо еңелеүҙән һуң Ғосман империяһы яулап алыуға йүнәлтелгән походтарҙан бөтөнләйгә баш тарта һәм нәҡ ошо еңелеүҙән һуң уның емерелеүе башлана.\n1679 йылда Венала разразилась тағун (чума) эпидемияһы ҡуба. 100 мең кешелек ҡала халҡының өстән бер өлөшкә кәмей. Ҡаланың үҙәгендә 1693 йылда эпидемиянан ҡотолоу иҫтәлегенә Чума колоннаһы (йәки Пестзойле) ҡалҡа, әммә 1713 йыл ауырыуҙың яңы тулҡынын алып килә. Изге Стефан соборы аҫтындағы катабомбаларҙа ғына эпидемияның 11000 ҡорбаны ерләнә. Был ваҡиға тураһында ҡала тарихында бөгөн Карлскирхеның мөһабәт бинаһы иҫкә төшөрә.\nXVI быуаттан баш ҡалаһы Вена Австрия Габсбургтары күп милләтле дәүләтенең баш ҡалаһы булып китә, XVII быуаттан, һәм бигерәк тә XVIII быуатта, батшаға яҡын күп һанлы бюрократия үҙәге була. XVIII быуаттан Венала мануфактура сәнәғәте (туҡыма етештереүе һәм муллыҡ әйберҙәре) үҫешә башлай.\nXVIII—XX быуат башында Вена — донъя мәҙәниәтенең, айырыуса музыкаль өлкәлә, мөһим үҙәге була.\n1805 һәм 1809 йылдарҙа Венаға ғәсғәрҙәре Наполеон ғәсҡәрҙәре баҫып инә. 1814 йылда ҡалалаЕвропаның сәйәси картаһын ҡайтанан ҡараған Вена конгресы уҙа.\nТөрөктәрҙең Венаны ҡамауы, 1683 йыл\nXIX быуат аҙағында Венала мәҙәниәт, фән һәм мәғариф өлкәләре сәскә атыуын дауам итә. Донъя билдәлелеге менән Вена университеты һәм фәндәр Академияһы файҙалана. 1897 йылда Веналағы богема вәкилдәре Вена сецессион төркөмөн ойошторалар, был ойошмаға Коломан Мозер, Густав Климт һәм Отто Вагнер инә.\nXX быуат башына Вена Европаның иң эре 2 млн кешенән ашыу халыҡлы ҡалаларының береһе була. Әммә Европалағы сәйәси ваҡиғалар Вена өсөн һынылышлы була, Беренсе донъя һуғышындаАвстро — Венгрияның ҡыйратылыуынан һуң, Вена үҙенең элек булған абруйын юғалта.\nБеренсе бөтә донъя һуғышы Габсбургтар нәҫеленең емерелеүенә килтерҙе һәм инфляция һәм социалистар һәм консерваторҙар араһындағы сәйәси көрәше Венаның түбән төшөүенә сәбәп була. Массалар һәм капитал мәнфәғәттәре араһында тигеҙлек һаҡлаусы муниципалитет һәр кем алырлыҡ торлаҡ төҙөү һәм ҡала инфраструктураһы буйынса киң программаны тормошҡа ашырҙы, әммә партиялар араһындағы бәрелеште булдырыу сараларын күрә алманы. 1927 йылда Венала 89 ғүмерҙе өҙгән күмәк халыҡлы йәмғиәт тәртипһеҙлектәре башлана.1934 йылда Февраль ихтилалы тоҡана.\n1934 йылда власҡа килгән Австрия фашизмы режимы илдең бойондороҡһоҙлоғон һаҡлай алмай һәм 1938 йылдың 11 мартынан 12 мартҡа ҡараған төндә Венаға немец ғәсҡәрҙәре бәреп инә.\n1945 йылдың 13 апрелендә Вена операцияһы барышында Вена совет ғәсҡәрҙәре тарафынан алына. Инглиз -американлыларҙың бомбежкаларынан һәм урамдағы алыштарҙың һөҙөмтәһендә ҡалаға байтаҡ зыян килтерелһә лә, иҫке ҡаланың тарихи ансамбле шулай ҙа һаҡланып ҡала. Изге Стефан соборы 1960 йылда тергеҙелә.аҡланмаған. 1955 йылда опера театры һәм «Бургтеатр» ҡабаттан асыла.\n1945 йылдың июль айында Австриялағы оккупация зоналары һәм Вена араһында идара итеү тураһында килешеүгә ҡул ҡуйыла. Ҡала дүрт оккупация секторҙарына бүленә: советтар, америка, инглиз һәм француз секторҙары. Дүрт яҡлы оккупация өсөн үҙәк булдырыла. Карл Реннер Германиянан айырылыуын иғлан иткән Австрия ваҡытлыса хөкүмәтен булдыра. Ҡаланың төньяҡ — көнсығыш сиктәрен биләгән Совет ғәсҡәрҙәре һәм ҡаланың башҡа өлөштәрен биләгән союздаш илдәрҙең ғәсҡәрҙәре ҡаланы Автрия бойондороҡһоҙ һәм нейтраль тип иғлан ителгәндән һуң 1955 йылда ҡалдырып китәләр.\n1950 йылдарҙың икенсе яртыһында Вена ҡабаттан муниципаль торлаҡтарҙы күпләп төҙөүҙе йәйелдереп ебәрҙе, 1970—1980 йылдарҙа ҡаланың үҙәгендә етди реконструкция үткәрелде һәм бының һөҙөмтәһендә Вена Брюсселдәге һымаҡ уйланмаған төҙөлөштәрҙән ҡотолоп ҡалды. Хәҙерге Венала АЭХАА (МАГАТЭ), СҮбБМО (ЮНИДО), ОПЕК һәм башҡа күп кенә халыҡ-ара ойошмалаы урынлашҡан. 1975 йылдың 21 декабрендә ОПЕК штаб — фатиры террористарҙың һөжүменә дусар була.\nМетро поезы Иҫке Дунай күперендә\nВенала йәмәғәт транспорты яҡшы үҫешкән . Уның нигеҙен тәшкил итә:\nВена S-Bahn — Австралия федераль тимер юлдары ҡарамағындағы тиҙ йөрөшлө поездар селтәре (ÖBB) ;,\nВена метрополитены (U-Bahn), Wiener Linien компанияһының трамвай һәм автобус линиялары ;\nВена-Баден (Badner Bahn) трамвай линияһы;\nCity Airport Train — Халыҡ ара Швехат аэропортынан Вена үҙәгенә барыусы тиҙ режимлы поездар;\nшәхси автобус линиялары.\nТрамвай бәләнеше Венала 1865 йылда барлыҡҡа килде һәм хәҙерге ваҡытта яҡынса 179 км трамвай юлдарын тәшкил итә. Шулай итеп, Венала иң боронғо һәм иң оҙон трамвай селтәре урынлашҡан булып сыға. 1898 йылда Венала беренсе Stadtbahn ҡала тимер юлы линиялары барлыҡҡа килә, хәҙер улар U-Bahn һәм S-Bahn булып сағылдырыла. Автобус маршруттары Венала 1907 йылдың 23 мартынан алып эшләй башланылар. Машина юлдары һәм тимер юлдары селтәрҙәре Венаны Австрияның һәм Европаның башҡа ҡалалары менән тоташтыра. Берҙәм Төп вокзал әле төҙөлөү стадияһында (өлөшләтә 2012 йылдың декабрендә асылған), алыҫ юл рейстары төп вокзалдарҙы тәьмин итәләр: Көнсығыш, Төньяҡ, Көнбайыш һәм Франц Иосиф исемендәге вокзалды. Вена Швехат халыҡ — ара аэропорты ЕС ағза — илдәр менән тура һауа бәйләнеш булдыра һәм пассажирҙарҙы хеҙмәтләндереү буйынса Үҙәк Европала иң эре аэропорт булып һанала. Швехатта бөтә донъянан 60 авиакомпаниянан ашыу теркәлгән. 2005 йылда 14 млн артыҡ пассажир хеҙмәтләндерелгән.\nВена йылға порты Дунай йылғаһында үҙәк транспорт узелы булып тора һәм Европала иң эре 60 мең. м² дөйөм майҙанлы контейнерҙар ҡабул итеү буйынса терминалына эйә. Вена портының логистика үҙәгендә 120 Австрия һәм сит илдәр компаниялары теркәлгән, был компанияларҙа 5 меңдән артыҡ кеше эшләй. 2005 йылда ошо үҙәк аша 9 миллион тонна төрлө тауарҙар үткәрелде.\nЧума колоннаһы Венала.\nВена операһы — донъяла иң билдәлеләрҙең береһе.\nШенбрунн — Австрия императорҙарының йәйге резиденцияһы.\nБельведер һарайҙар комплексы\nХундертвассер йорто — архитектор Хундертвассерҙың йорто\nХофбург — Габсбургтарҙың Веналағы резиденцияһы\nИзге Стефан соборы (Штефансдом) — ҡаланың бер символы.\nВена халыҡ-ара үҙәге БМО — VIC.\nФәнни учреждениелар һәм университеттар[үҙгәртергә | вики-тексты үҙгәртергә]\nИҡтисади тикшеренеүҙәр Австрия институты\nХалыҡ-ара иҡтисади тикшеренеүҙәр Вена институты\nВена техник университеты\nВена й иҡтисад университеты\nАгрокультура университеты (тәбиғи байлыҡтар һәм ғәмәли фәндәр)\nВена медицина университеты\nҺынлы сәнғәт академияһы\nҒәмәли сәнғәт университеты\nМузыка һәм башҡарыу оҫталығы сәнғәте Вена университеты\nВетеринария медицинаһы университеты\nЗигмунд Фрейд университеты\nШенбрунн зоопаркы — Габсбургтар резиденцияһындағы Шенбруннға 1752 йылда хайуандар урынлаштырылған булған. Шулай итеп, былдонъяла булған зоопарктар араһында иң боронғоһо.\nЗоосад Лайн — Вена урманының бер өлөшө нисек ойошторолған парк-ҡурсауығы менән ҙур, үҙенсәлекле киң премия эсендә зоосад ҡырағай зверей. Күпселек өлөшө урынлашҡан районында 13-се, ҡан тамырҙары, бер өлөшө ҡарай Түбәнге Австрия.\nБотаника баҡсаһы Вена университеты\nПраер — ижтимағи парк һәм ял итеү зонаһы\nЙорт Диңгеҙ паркында Эстерхази 6-м районында, ҡан тамырҙары, устроенный" зенит ҡаралган осорынан икенсе бөтә донъя һуғышы, майҙанда тәҡдим итә 4.000 м² күп 10.000, күпселек диңгеҙ, хайуандар. Баҫым, нигеҙҙә яһала аквариумы.\nВена дәүләт операһы\nВена филармония оркестры — бөтә донъяға билдәле, йыл һайын Яңы йыл концертын үткәреүсе оркестр.\nВена Концертхаусы — классик музыка үҙәге.\nВена дәүләт операһы — Европалағы иң күренекле операларҙың береһе. Операның актуаль программаһы рус телендә.\nMnozil Brass — билдәле джаз брасс — ансамбле.\n2007 йылда Mercer Human Resource Consulting (en) донъя кимәлендә йыллыҡ йәшәү сифатын тикшереү һөҙөмтәләрен нәшер итте. Йәшәү сифаты кимәле буйынса Вена Европа союзында беренсе урын алды (беренсе тапҡыр түгел). Был ҡала иң яҡшы билдәләр инфраструктура, йәмәғәт транспорты, багктар һәм финанстар, хәүефһеҙлек, мәҙәниәт һәм буш ваҡытта ял итеү сфераларында алды. Иҫ киткес күрһәткестәр Вена халҡын ғына түгел, шулай уҡ был ҡалала теләк менән эшләгән халыҡ — ара компанияларына ла этәргес көс була.\nЕС «Евростат» статистик ведомстволары мәғлүмәттәре буйынса Вена юғары етешлек кимәлле ҡала һәм төбәҡ тип һанала. Отчетҡа ярашлы, төбәк вал продукты Венала Европа буйынса уртаса кимәленән 178 % тәшкил итә. Был ҡалала күсемһеҙ мөлкәт баҙары яй, әммә ышаныслы үҫә. Башҡа Европа ҡалаларында торлаҡ баҙарында инде 8 йыл тәрән кризис күҙәтелә. Рейтинг төҙөгән саҡта биш күрһәткес иғтибарға алынды: хеҙмәт етештереүсәнлеге, тормош сифаты, инфраструктура үҫеше, социаль интеграция һәм тирә — яҡ мөхитте һаҡлау.\nЗакон сығарыу органы — Вена общинаһы советы (Wiener Gemeinderat), башҡарма органы — Вена Бургомистрынан (Bürgermeister von Wien) һәм ҡала советниктарынан (Stadtrat) торған ҡала сенаты (Wiener Stadtsenat) һайлана.\n1918 йылға тиклем Вена сәйәсәтен Христиан — социаль партия (хәҙерге Австрия халыҡ партияһы) билдәләй, уның лидеры Карл Люгер күп йылдар дауамында ҡала мэры була. Беҙҙең көндәрҙә Вена Австрия социал — демократтарының терәге. Улар власҡа Беренсе республика (1918—1934) дәүерендә киләләр һәм бик күп меңләгән эшселәрҙең тормош кимәлен яҡшыртыусы социаль реформалары үткәрәләр. Мэрия сәйәсәтен Европа сиктәрендә ул ваҡыттағы бөтә социалистар ихтирам итәләр, улар ҡаланы «Ҡыҙыл Вена» (Rotes Wien) тип йөрөтәләр. Социал — демократтарҙың идаралығында берҙән — бер өҙөмтә 1934—1945 йылдарҙа була, был йылдарҙа илдә Австрия фашизмы хөкөм һөрә, унан Австрияның Германия составына ингәндән һуң (аншлюс)— нацизм.\nВена Рим-католик сиркәүе архиепархия митрополияһы үҙәге булып тора. 2001 йылдағы халыҡ иҫәбе күрһәткестәренә ярашлы, ҡала халҡы диндәр буйынса ошо рәүешле бүленә:\nДини түгел 25,7 %\nПротестантлыҡ (башлыса лютеранлыҡ) 4,7 %\nБашҡа диндәр һәм аныҡлаштырмаған дин тотоу 6,3 %\nҠала фигуралы шыуыу буйынса үткәрелгән Донъя Чемпионаттары һаны буйынса рекордсмен. Бында улар 11 тапҡыр уҙғарылған, бындай кимәлдәге беренсе ярыш XX быуат башында үтә (1907 йылғы фигуралы шыуыу буйынса Донъя Чемпионаты).\nВенала 50-нән ашыу футбол клубтары бар. Бында Австрияның иң боронғо, Эрсте Лигала уйнаған клубы урынлашҡан: Фёрст Вена. Уға 1894 йылда нигеҙ һалынған. Шулай уҡ ҡалала 2 Бундеслига клубы бар, улар илдә иң яҡшыларҙан һанала: Аустрия һәм Рапид. Командалар араһында матчтар илдең төп стадионы — Эрнст-Хаппель-Штадионда үткәрелә. Башҡа клубтар араһында шулай уҡ «Винер Шпортклуб», «Винер Виктория» һәм «Флоридсдорфер» клубтары билдәле. Ҡатын-ҡыҙҙар араһында ҡала исеменән Бундеслигала уйнаған «Ландхаус» клубы айырылып тора.\nТуғандашлыҡҡа оҡшаған мөнәсәбәттәр:\nБынан тыш Венаның ҡайһы бер райондарының Японияла туғандаш ҡала йәки райондар бар:\nАльзергрунд һәм Такарадзука, Хёго (1994 йылдан башлап)\nЭске ҡала (Вена) һәм Тайто (махсус район, Токио (1989 йылдан башлап)\nДёблинг һәм Сэтагая, Токио (1985)\nДонауштадт һәм Аракава (махсус район), Токио (1990 йылдан башлап)\nМайдлинг һәм Гифу (ҡала), Гифу (префектура) (1990 йылдан башлап)\nФлоридсдорф һәм Кацусика, Токио (1987 йылдан башлап)\nХернальс һәм Футю Токио (1992 йылдан башлап)\nХитцинг һәм Хабикино, Осака (префектура) (1995 йылдан башлап)\nВена хөрмәтенә 1894 йылда асылған Вена (397) астероиды, шулай уҡ 1882 йылда асылған Виндобона (231) астероиды исемләнгән\n↑ Total population - At 1 January. STATISTIK AUSTRIA (2012-01-01). Тәүге сығанаҡтан архивланған 11 март 2013.\n↑ Ҡалып:Книга:Русские названия жителей: Словарь - справочник\nВена // Брокгауз һәм Ефрондың энциклопедик һүҙлеге: 86 томда (82 т. һәм 4 өҫтәмә том). — СПб., 1890—1907. (рус.)\nhttps://ba.wikipedia.org/w/index.php?title=Вена&oldid=999710 ҡабул ителгән\nБыл бит һуңғы тапҡыр 10:07 2 ғинуар 2021 үҙгәртелгән.


"Башинформ" агентлығында Башҡортостан атлеттарының Туринда ойошторолған Олимпия уйындарына арналған матбуғат конференцияһы үтте. Был уйындарҙа ҡатнашҡан бобслейсы Алексей Селиверстов, биатлонсы Максим Чудов һәм шорт - трексы Вячеслав Кургинян журналистар менән осрашыуға килде. Ике һөйкөмлө спортсы ҡыҙҙың булыуы ла матбуғат конференцияһын биҙәне. Улар Олимпиадала ҡатнашманы, әммә дүр т, һигеҙ, хатта ун ике йылдан һуң үткәреләсәк уйындарҙа ҡатнашырға дәғүә итә алалар әле. Хәйер, Олимпия уйындарынан тыш та ҡыҙҙарға маҡтаныр өсөн сәбәп бар - Ольга Вилухина ҡыҙҙар араһында биатлон буйынса донъя беренселегендә еңеүсе,\nә Регина Русаева Рәсәй йыйылма командаһы составында 2005 - 2006 йылдарҙа шайба менән хоккей буйынса донъя\nчемпионатында көмөш призер исемен яуланы. Йәғни Ванкуверҙа,\nйәки, әйтәйек, Сочиҙа үткән Уйындарҙа Рәсәй йыйылма командаһы өсөн Башҡортостандың ир - аттары ғына түгел, ә\nҡыҙҙары ла сығыш яһаясаҡ, тип ышанырға була.\nБашҡортостандың киң мәғлүмәт саралары вәкилдәре үҙҙәрен бер аҙ оялсаныраҡ тотто. Үҙәк телеканалдарҙан күрһәтелгән йондоҙҙар менән осрашыу еңелдән түгел шул. Урыҫ ракетаһы Максим Чудов, Рәсәй өсөн тәүге олимпия миҙал яулаусы бобслей\nкомандаһы вәкиле Алексей Селиверстов, олимпия алдынан булған шау - шыу геройы Вячеслав Кургинян - уларҙың һәр береһе үҙе менән бергә Уйындарҙың бер аҙ "өлөшөн" дә алып\nҺорауҙар бирергә ваҡыт еткәс, беренсе булып һорау бирергә баҙнат иткән журналист табылманы. Һәм һүҙҙе Алексей Селиверстов алды:\n- Мин өс Олимпиадала булдым һәм һуңғы Уйындар тураһында түбәндәгеләрҙе әйтә алам. Итальяндар шундай халыҡтыр инде ул, күрәһең. Хатта үҙ ҡалаларында ла береһе лә бер нимә лә белмәй. Бер тапҡыр таксист беҙҙе Турин буйлап уратып йөрөттө , аҡса эшләгәндер инде. Һөҙөмтәлә беҙ "Урыҫ йортона" ҡабул\nитеүгә һуңланыҡ. Киләбеҙ, ә беҙгә һеҙ кем, нимә кәрәк, тип ҡаршы алалар. Тағы бер ҡыҙыҡ мәл: Уйындар асылыуына килдек, әммә беҙгә билет эләкмәне. Ниңә - береһе лә яуап бирә алмай . Беҙ Филипп Егоров менән бер бүлмәлә йәшәй инек. Һәм форма кейербеҙ ҙә барырбыҙ, моғайын, индерерҙәр, тигән ҡарарға килдек. Кейенеп бөткәйнек кенә, беҙҙең пилот Александр Зубко в инә һәм былай ти: "Ярты сәғәттән Францияға китәбеҙ. Унда үҙебеҙең боб өсөн яңы запас частәр ҡараясаҡбыҙ". Уйындарҙы ябыуға ла эләкмәнек, хәйер, тренер беҙгә билет алған ине. Уйындарҙы асыуҙа булмағас, уның ябылыуына ниңә барып йөрөргә ти\nБеҙҙең өсөн спорт ярыштары тәүге күнекмә уҙышында уҡ ҡолауҙан башланды. Алынған йәрәхәттәр киң мәғлүмәт сараларында яҙылғандан да нығыраҡ ине. Боб та бер аҙ йәнселде. Егеттәр үҙҙәрен насар тойоуына ҡарамаҫтан беҙ киләһе уҙышҡа уҡ сыҡтыҡ.\nГаражда күп ваҡыт уҙғарырға тура килде. Иртәнән кискә тиклем яңы запас частәр ҡуйырға, алмаштырырға һ. б. Был йәһәттән беҙгә Германияла билдәле булған бобслейсы, ике тапҡыр донъя чемпионы Кристоф Ланген ярҙам итте. Уны үҙ илендә ҡыйырһытҡандар, тренер итеп алмағандар, ул бары тик\nконсультант ҡына, шуға күрә ул беҙгә ярҙам итте лә инде. Германия йыйылма командаһы вәкилдәре беҙҙең гараж алдында де жур ҙа торҙо, әммә беҙ Лангенды Рәсәй командаһы формаһында сығарҙыҡ, шуға күрә бер кем дә һиҙмәне.\n- Ә бәлки ул киреһенсә, диверсант булғандыр, һәм ҡамасаул ыҡ иткәндер - тип һорау бирҙе бер журналист.\n- Хәл иткес мәлдәрҙә беҙ уны яҡын ебәрмәнек.\n- Ә көмөш миҙалдарҙы нисек йыуҙығыҙ\n- Олимпиадалағы төп Рәсәй валютаһы - урыҫ араҡыһы менән. Әммә беҙгә, спортсыларға, ул күп эләкмәне.\nБиатлонсы Максим Чудов Уйындарҙы ябыу тантанаһында ла булған. Әммә үҙ тәьҫораттары тураһында ул артыҡ сағыу итеп һөйләй алманы. Бары тик байрам мөхите һәм яҡшы ойошторолоу тураһында һүҙҙәре генә хәтерҙә ҡалды, хәйер, быны беҙ\nтелевизорҙан да күрә алдыҡ.\nЧудов журналистарға тағы бер тапҡыр үҙенең Олимпия уйындарына эләгеү ышанысы бик үк көслө булмауын әйтеп үтте.\nБер журналистан башҡалары Максимдан уның АТЫШЫ - төп проблемаһы тураһында һорарға ҡурҡты. Әммә биатлонсы наган\nсығарып атырға керешмәне, ә ғәмһеҙ генә былай тип яуапланы:\n- Саңғы спортынан биатлонға күскәндә мин бөтөнләй сәпкә тейҙерә алмай инем. Атыш өҫтөндә бөгөн бик күп эшләйем - күнекмәләр үтәм.\nШорт - трексы Вясеслав Кургинян үҙенең сығышында түбәндәге\n- Минең өсөн был тәүге Олимпия уйындары булды. Һәм ул\nярайһы уҡ тыныс булды тип әйтергә кәрәк, хатта ата - әсәйем\nдә миңә ҡарағанда нығыраҡ борсолдо. Сезон бик көсөргәнешле һанала. Мин Уйындарға һайлау үткәндә яҡшыраҡ формала инем. Һ әм мине йыйылма команданан сығарыуҙары ла яҡшы тәьҫир итмәне, әлбиттә. Олимпиадала яҡшыраҡ һөҙөмтәгә өмөт тә итмәнем. Миңә ҡалһа, 500 метрға йүгереүҙә яҡшы сыыш яһаным, унда мин үҙем өсөн шәхси рекорд ҡуйҙым.\nМатбуғат конференцияһы тамамланғандан һуң мин Алексей Селиверстов эргәһенә килеп тағы бер һорау бирҙем:\n- Алексей, ә ниңә һеҙ бөгөн миҙалһыҙ килдегеҙ Журналиста р талап алыр тип ҡурҡтығыҙмы\nҠайһы бер дуҫтары Сильвер тип йөрөтөүсе егет ( инглиз теленән тәржемә иткәндә был һүҙ көмөш тигәнде аңлата) оялып ҡына былай тип яуапланы:\n- Ә мин уны куртка кеҫәһендә онотоп ҡалдырғанмын...\n- Ҡайҙа, күрһәтегеҙ әле!\nШул ваҡыт нимә башланғанын күрһәгеҙ! Журналистар миҙалды тотоп ҡарарға, уның менән фотоға төшөргә тотондо.\n- Алексей, ә һеҙгә көмөш миҙал өсөн күпме түләйәсәктәрен беләһегеҙме\n- Белмәйем, белгәс үк хәбәр итермен.\nӘ беҙ беләбеҙ инде, Селиверстов әфәнде. Ватан һеҙҙе еңеү\nөсөн 50 мең сит ил валютаһы менә бүләкләйәсәк ( 30 - Рәсәй ҙән, 20 - Башҡортостандан).


«Киске Өфө» гәзитенең сайты - №23, 8 - 14 июнь, 2019 - Информационные страницы\n№23, 8 - 14 июнь, 2019\nЯҘМЫШЫМ ҺИН - ӨФӨ!\nӨфө буйлап атлап киләм,\nТаныш миңә һәр урам.\nБөтә кеше туған кеүек,\nҺаулыҡ һорашып уҙам.\nҒүмер ебен һиндә һүтәм,\nКүңелгә яҡын ҡалам.\nМоңло йырҙарға һалам.\nУрам буйлап атлап киләм,\nИңгә йондоҙҙар яуа.\nБейек тә түгел һауа.\nЙәшлек эҙҙәрем һаҡлаған\nУрамдар буйлап үтәм.\nЙәш, һылыу ҡыҙҙарға ҡарап,\nГүйә, йәшәреп китәм.\nАғас өйҙәрең янынан\nЭттәр өрә ауылса.\nАуылдарҙан килеп, һиндә\nЙәштәр һәләтен аса.\nЕгеттәре ҡыйыу, етеҙ,\nУрал батыр тоҡомло.\nҠыҙҙар - Һомай нәҫелдәре,\nСибәрлектә юҡ тиңе.\nШул йәштәргә ҡараниһәм,\nЙәшәреп китәм кеүек.\nБаш ҡалам да янып йәшәй\nЙәштәрсә балҡып, көлөп.\nКүңелең киң, барыһын да\nДонъялағы иң матур бер\nҠала булып ҡалаһың.\nӨфөләргә тип килдем дә\nҺиндә тыуып үҫмәһәм дә,\nСалауат - мәғәнәһе яғынан да, ошо исемде данға күмгән батырыбыҙ булғаны өсөн дә бик ҡәҙерле беҙгә. Ошо олуғ исемде ваҡламайыраҡ, уның ҡәҙерен һаҡлабыраҡ йәшәһәк ине. Ҡыйыулыҡ, рухи юғарылыҡ, илһөйәрлек өлгөһө бит ул!\nМәктәпкәсә йәштәге балалар һүрәт төшөрөү, аппликация яһау, таланттар ярышында ҡатнашты. Уҡыусыларҙы ҡул көрәше, уҡ атыу ҡыҙыҡһындырҙы, шахмат, шашка, төрлө ҡул эштәре серҙәренә төшөнөргә теләүселәр ҙә күп булды.\n"Был конкурс минең кеүек малай-ҡыҙҙарға сәхнәнән ҡурҡмаҫҡа, матур һөйләшергә, ә әкиәттәр - насарлыҡтан һәйбәтте айырырға, насар булһа, сәхнәләге күренеште ҡабатламаҫҡа өйрәтә", - тип һөйләне 10 йәшлек Луиза.\nЮрматы ырыуы көньяҡ-көнсығыш башҡорттары төркөмөнә ҡарай. Уларҙың бөгөнгө вариҫтары башлыса Башҡортостандың Ишембай һәм Ғафури, Мәләүез, Стәрлебаш, Стәрлетамаҡ, Федоровка райондарында йәшәй.\nБеҙҙә эшҡыуарлыҡты үҫтереү өсөн бөтөн шарттар ҙа тыуыҙырыла. Ә реаль ысынбарлыҡта был мөмкинлектәрҙе ҡуллана алмау өсөн бөтөн ҡаршылыҡтары ла булдырыла һымаҡ. Бына шундай көлкө лә, ҡыҙғаныс та хәл.\nЙәш ваҡытта ниндәй милләттән икәнемде айырмайҙар ине. Хәҙер йәштәр мине урыҫ тип уйлай, ә бына урамда ололар осраһа, хатта ауылдан килгән булһалар ҙа, башҡортса һүҙ ҡушалар.\nБеҙ ҙә балаларҙы йылы оябыҙҙа артыҡ оҙаҡ тотмай, үҙ йүндәрен үҙҙәре күреп өйрәнһен өсөн хәстәрлек күрергә тейешбеҙ! Оло тормош юлына сығарыр өсөн ышаныслы, тоғро иптәш һайларға кәрәк!


Өфөлә ирҙең туйҙан һуң ҡатынының фамилияһын алыу осраҡтары теркәлгән // Йәмғиәт | новости башинформ.рф\n17:46, 17 июля 2019 Йәмғиәт\nӨфөлә ирҙең туйҙан һуң ҡатынының фамилияһын алыу осраҡтары теркәлгән Фото: Олег Яровиков\nБаш ҡаланың Орджоникидзе районы ЗАГС-ында өйләнешкәндән һуң ир кеше ҡатынының фамилияһын алыу осраҡтары теркәлде. Бының турала гражданлыҡ акттарын теркәү бүлеге начальнигы Людмила Гвоздик хәбәр итте.\nҒәҙәттә ҡатындарҙың 70%-ҡа яҡыны никахтан һуң фамилияһын алмаштыра, ә ҡалған 30 проценты документтар юллауҙы артыҡ күрә һәм ҡыҙ фамилияһын ҡалдыра.\n«Ғаилә хәлен теркәү һаны йыл миҙгеленә лә бәйле. Июнь-сентябрь айҙарында күпләп өйләнешәләр, октябрь айынан һүлпәнләнә башлай. Май айында никахтар ныҡ аҙ теркәлә», — тине Людмила Гвоздик.\nЗАГС начальнигы белдереүенсә, әле өйләнешеү йәше артыуы күҙәтелә. Элек Өфөлә йәшәүселәр 18 йәштән 24 йәшкәсә тормош ҡорһа, хәҙер инде бер аҙ олоғайып, 25-35 йәштә донъя ҡора.\nСит ил граждандары менән никахлашыуҙар артҡан. Улар Әзербайджан, Әрмәнстан, Үзбәкстан, Төркиә, Египет, Афғанстан, Германия, Израиль, Марокко Короллеге, Мадагаскар, Йемен, Бөйөк Британия илдәренән.\nОрджоникидзе районы ЗАГС-ында теркәлгән яңы тыуған балалар һаны былтырғыға ҡарағанда ике тапҡырға тиерлек кәмегән: 2018 йылда 2155 булһа, быйыл – 873. Енестәр нисбәте: 443 малай, 430 ҡыҙ. 13 мәртәбә игеҙ балалар тыуған.\nБылтыр ир балаларға күбеһенсә Тимур, Артем, Егор, Әмир, Ислам, Алан, Кәрим, Таһир тип исем ҡушҡандар. Ҡыҙҙарҙы иһә Арина, София, Виктория, Әминә, Мәҙинә һәм Сабина тигәндәр.\nТеги: ЗАГС, никах, туй


Хәбәрҙәр: Төркиә Стамбул университетында уҡытҡан британлыны депортацияланы.\nТөркиә Стамбул университетында уҡытҡан британлыны депортацияланы.\nТөркиәлә 25 йыл йәшәгән һәм эшләгән Британия ғалимы Крис Стивенсонды Анкара властары депортацияланы. Уны шишәмбе көн һаҡ аҫтына алалар - ул курдтарға ҡаршы язалау операцияларын ғәйепләп сыҡҡан “Академиктарҙың тыныслыҡ инициативаһы” хаты өсөн ҡулға алынған төрөк коллегаларының яҙмышын белергә полиция участкаһына үҙе килгән була.\nСтамбулдың Бигли университетында лекциялар уҡыған Стивенсонды курд сепаратистары файҙаһына агитация алып барыуҙа ғәйепләйҙәр, ул Науруз байрамына саҡырыу ҡағыҙы таратҡан, ә Төркиәлә уны башлыса курдтар байрам итә.\n“Рәсми Халыҡ демократик фирҡәһенең Науруз байрамына саҡырыуы - миндә улар шуны тапты,-ти ғалим.-Миңә ниндәй һорауҙар биреүен һеҙ күҙ алдына ла килтерә алмайһығыҙ! Улар миңә шундай һорау бирҙе: “Был террористик ойошманың листовкаһымы?” Мин уларға былай тинем: “Юҡ, был бер ниндәй ҙә листовка түгел. Мин ғөмүмән терроризмға ҡаршы. Мин тыныслыҡ теләйем һәм һәр саҡ тыныслыҡ яҡлы булдым.”\n11 ғинуарҙа Төркиәнең 89 университетының 1128 уҡытыусыһы, илдең көньяҡ-көнсығышындағы Курдстан эшселәр фирҡәһенә ҡаршы операцияны ғәйепләп, “Беҙ был енәйәттә ҡатнашмаясаҡбыҙ” декларацияһы аҫтына ҡул ҡуя. Президент Рәжәп Тайип Эрдоган был башланғысты, Төркиәгә ҡаршы йүнәлтелгән, тип атай. Йөҙҙәрсә төрөк ғалимына ҡаршы енәйәт эше асыла, уларҙың байтағы эштән бушатыла.\nКрис Стивенсонды ҡулға алыу һәм депортациялау үҙен үлемгә дусар иткән курд ҡатынының Анкаралағы терактынан һуң ике көн үткәс була.


Иғтибар һәм сабырлыҡ мөһим\n5 Декабрь 2016, 22:21\n«Изгелек аҙнаһы» акцияһы сиктәрендә Сибай ҡала поликлиникаһында «түңәрәк өҫтәл» уҙғарылды. Сибай ҡалаһы ҡала округы хакимиәте башлығының социаль мәсьәләләр буйынса урынбаҫары Г.Ә.Ишемғолова алып барған сарала медицина хеҙмәткәрҙәре, инвалидтар йәмғиәте, социаль страховкалау фонды, медицина-социаль экспертиза бюроһы вәкилдәре, «Әсә йөрәге» йәмәғәт ойошмаһы ағзалары ҡатнашты. Һөйләшеү «һорау-яуап» формаһында барҙы.\n«Түңәрәк өҫтәл»дә сәләмәтлеге буйынса кәмселектәре булған балаларҙың ата-әсәләрен борсоған мәсьәләләр күтәрелде, медицина хеҙмәтләндереүен яҡшыртыу буйынса теләктәр әйтелде. Мәҫәлән, бер әсә балалар поликлиникаһында педиатрға сиратһыҙ инеү өсөн кабинеттың ишегенә махсус яҙыу элергә кәрәклеген белдерҙе. Сөнки һәр кем инвалид балаларҙың хәлен аңлап ҡарамай. Икенсе бер ғаилә балаһы өсөн ҡыйбатлы дарыуҙарҙы бушлай алыу мөмкинлеге бармы тигән һорау менән мөрәжәғәт итте. «Баланың ғүмере өсөн кәрәкле дарыуҙар бушлай бирелә. Үҙегеҙҙең участка педиатрына мөрәжәғәт итегеҙ»,—тип яуап бирҙе балалар поликлиникаһы мөдире А.Р.Мөстәхетдинова. Шуны билдәләп үтергә кәрәк: ҡайһы бер ҡиммәтле дарыуҙарҙы хәйриәлек фондынан алыу мөмклеге лә бар икән.\nШуныһы ҡыуаныслы: ҡалалаштарыбыҙ сәләмәтлеге буйынса мөмкинлеге сикләнгән йәки ҡаты ауырыуға дусар булған балаларға ярҙам ҡулы һуҙырға тора. «Ил төкөрһә—күл була» тигәндәй, күптән түгел ҡала халҡы Новиковтар ғаиләһенә матди ярҙам күрһәткән.\n— 1,7 йәшлек улыма оҙайлы дауалау курсы үткәреү өсөн күп аҡса талап ителде. Ҡалалаштарыма ҙур рәхмәт, уларҙың көсө менән йыйылған 2,5 миллион һум аҡса баланың сәләмәтлеген нығытыуға тотонолдо. Хәҙер улыбыҙға ортопедия аяҡ-кейеме һәм этеп йөрөү өсөн махсус ҡулайлама (ходунки) кәрәк,—ти әсә кеше.\nАта-әсәләрҙең күбеһе ҡаланың эргәһендә генә урынлашҡан «Сибай» шифахана-профилакторийына «Әсә һәм бала» юлламаһын һорап сығыш яһаны. Балалар соматикаһының ишектәре һәм баҫҡыстары инвалид коляскаһы өсөн уңайлы булмауын да әйтте. Был осраҡта инвалид балаларҙың ата-әсәләре алдан регистратураға барып яҙылып, табиптарға балалар поликлиникаһында күренә ала. Һәр аҙнаның шишәмбе, шаршамбы һәм кесе аҙна көндәрендә поликлиниканың 3-сө ҡатында бөтә төр белгестәргә күренеү мөмкинлеге бар.\n«Түңәрәк өҫтәл»дә шулай уҡ инвалид балаларҙы Балалар ижады үҙәгендәге бассейнға бушлай йөрөтөү, инвалид бала тәрбиәләнгән ғаиләгә бушлай ер биреүгә ҡағылышлы һорауҙар күтәрелде. Төйәләҫтәр үҙҙәренең ҡасабаһында фельдшер-акушерлыҡ пунктын асыу мәсьәләһе менән мөрәжәғәт итте.\nСибай ҡалаһы ҡала округы хакимиәте башлығының социаль мәсьәләләр буйынса урынбаҫары Г.Ә.Ишемғолова ата-әсәләрҙең барлыҡ һорау-теләктәрен тиҙ арала хәл итергә вәғәҙә бирҙе.\n— Ҡалала «Изгелекле Сибай» программаһын тормошҡа ашыра башланыҡ. Бергәләп эшләгәндә генә һөҙөмтә була. Ҡалала сәләмәтлеге буйынса кәмселектәре булған 231 бала йәшәй. Әйҙәгеҙ, уларға ҡарата мәрхәмәтле, ярҙамсыл, иғтибарлы һәм сабыр булайыҡ,—тине үҙ сығышында Гүзәл Әхмәт ҡыҙы.


Тик ҡыуаныста, шатлыҡта йәшәһендәр\n17 Июнь , 15:04\nҮткән шәмбелә Аптраҡ ауылында бик матур башҡорт йолалары ҡулланып үткәрелгән никах туйында ҡатнашыу бәхете тейҙе. Фәрзәнә (мәрхүмә) һәм Фазыл Мәсәғүтовтарҙың кесе улдары Фаяз һәм килендәре Диана үҙ ғаилә усағын ҡабыҙҙы.\nХалҡымдың борон-борондан йолалары бик күп булған. Ваҡыт үткән һайын төрлө төбәк халҡы уларҙы камиллаштыра, тулыландыра, ябайлаштыра барған. Мәҫәлән, туй һүҙенә бәйлеләрен генә алайыҡ. Ниндәйе генә юҡ?! Бишек туйы, Һырға туйы, Һабантуй, никах туйы... Шуларҙың береһе тураһында яҙырға йөрьәт иттем. Үткән шәмбелә Аптраҡ ауылында бик матур башҡорт йолалары ҡулланып үткәрелгән никах туйында ҡатнашыу бәхете тейҙе. Фәрзәнә (мәрхүмә) һәм Фазыл Мәсәғүтовтарҙың кесе улдары Фаяз һәм килендәре Диана үҙ ғаилә усағын ҡабыҙҙы. Кеше тормошонда үткәрелгән бик күркәм, матур, сағыу байрамдарҙың береһе бит ул.\nҺуңғы йылдарҙа туй йолаларын дөрөҫ үткәрергә тырышыу, боронғолар һүҙенә ҡолаҡ һалыу күренештәре күҙәтелеүе ҡыуаныслы хәл. Әлбиттә, заманына ярашлы, төрлө үҙгәрештәр индерелеүе лә һиҙелә. Бөгөнгө туйҙар күпкә йыйнағыраҡ, йолаларҙан ситләшкән. Никах һарайында теркәлгәндән, балдаҡтар менән алмашҡандан һуң хәҙерге йәштәр зауыҡлы машиналарҙа Мәңгелек ут монументына барып сәскә һала. Иҫтәлекле урындарҙа фотоға төшөү үҙе айырым бер сараға әүерелде. Яңы өйләнешкәндәр йыш ҡына изге һаналған шишмәләргә бара, Ағиҙел йылғаһы күперендә ғаиләһенең ныҡлы, имен булыуын теләп йоҙаҡ беркетә, һыуға гөлләмә һала. Туй барышы тулыһынса видеоға төшөрөлә.\nЯңыса уҙғарылған байрамда “Юл быуыу”, “Килен төшөрөү”, “Ҡыҙға бәхет, тәүфиҡ теләү”, “Һыу юлы” йолаларын да йыш күрәбеҙ. Ошо изге ғөрөф-ғәҙәтте һаҡлаған, тергеҙгән, йәш быуынға өйрәткән ағинәйҙәр, төрлө фольклор төркөмөндә, ансамблдә ҡатнашҡан дәртле апайҙар һәм ағайҙарға рәхмәтемде еткергем килә. Аптраҡ ауылында милли йолаларҙы, халыҡ ижадын сағылдырған “Аҫылташ” ансамбленең эшмәкәрлеге оло хөрмәткә лайыҡ. Диана һәм Фаяз Мәсәғүтовтарҙың никах туйын башҡорт милли йолалары буйынса үткәрешкән апай-ағайҙар байрамға йәм, ҡот өҫтәне. Уларға сикһеҙ рәхмәтебеҙҙе еткерәбеҙ. Халыҡ ижадын, йолаһын һаҡлаған ошондай фольклор төркөмдәр күберәк булһа ине, тигән теләктәмен.\n“Аҫылташ” ансамбле апайҙары матур, дәртле йыр-бейеүҙәр менән сағыу костюмдарҙа сығыш яһаны, һәр килгән ҡунаҡты йылы ҡаршы алды. Килен төшөрөп, мендәргә баҫтырғанда өгөт-нәсихәттәрен әйткән ағинәйҙәр Рәйсә Зәйнәғәбдинова менән Римма Сәйетбатталлованың мөнәжәттәрен килен-балабыҙ Диана мәңге онотмаҫ. Әсәй-өләсәй урынына ҡалған өлкән апайым Нурия Кужәхмәтова киленгә бал да май ҡаптырып, иңенә шәл ябып, теләктәр теләне. Риф ағай Нәзметдинов гармунда яңғыратҡан матур көйҙәр аҫтында “Аҫылташтар” киленгә һыу юлын күрһәтте. Иң өлкәндәре Наилә апай Ғөбәйҙуллинаға ла һоҡланыуыбыҙҙың сиге булманы. Ансамбль ҡатын-ҡыҙҙары биҙәлгән күнәктәр эленгән көйәнтә аҫып, йәш киленде йыр-бейеү менән һыуға оҙата барҙы. Ә килен, үҙ сиратында, тәмле һыуҙан сәй ҡайнатып эсерҙе. Башҡорт йолаларына таянып уҙғарылған туй барыбыҙҙың да күңелендә матур тәьҫорат ҡалдырҙы. Йәштәргә, Диана менән Фаязға, бәхетле, мөхәббәтле, ғүмерле тормош теләйбеҙ. Тик ҡыуаныста, шатлыҡта йәшәһендәр. Ҡулға-ҡул тотоношоп, тормош юлының ауыр-еңеллектәрен уртаҡлашып, иң-иң бәхетле парҙар булып, барыбыҙҙы һөйөндөрөп матур тормош ҡорһондар!\nӘ “Аҫылташтар”ға ныҡлы һаулыҡ, оҙон ғүмер теләйбеҙ. Һәр көн һайын ҡыуанырға сәбәп табылып торһон, яҡташтарығыҙға артабан да шатлыҡлы мәлдәр бүләк итегеҙ. Моң, дәрт шишмәләрегеҙ кипмәһен. Илдәр тыныс булһын. Олонан аҡыл алам, кәңәшкә ҡолаҡ һалам, тигән борон халҡым, һеҙ ҙә киләһе быуынға йолаларыбыҙҙы, аҡыллы һүҙҙәрегеҙҙе ҡалдырырһығыҙ, өйрәтерһегеҙ тип ышанабыҙ, “Аҫылташтар”.\nЙәштәрҙең апаһы Лилиә ИМАНАЕВА.


Башҡортостан эҙәрмәндәре Бөйөк Ватан һуғышына Стәрлетамаҡ районынан китеп, хәбәрһеҙ юғалған ҡыҙылармеец Петр Ляльковтың һөйәктәрен тапҡан\nЯугирҙың шәхесе Псков өлкәһендә барған экспедиция сиктәрендә асыҡланған. Ҡаһарман 20 майҙа Стәрлетамаҡ ҡалаһында ерләнәсәк.\nХәтер вахтаһы сиктәрендә Еңеү геройҙары исемен тергеҙеүсе яҡташтарыбыҙ 50-нән ашыу Ҡыҙыл армия һалдаты һөйәктәрен таба. Ҡайһы берәүҙәренең шәхесе асыҡланған, ләкин медальон табылмаған осраҡта эш ҡатмарлы, ти эҙәрмәндәр. Быйыл Башҡортостан отрядтары Ленинград, Псков, Краснодар, Смоленск өлкәләренә, Ҡырым ярымутрауының Белогорск районына экспедицияларға сыҡҡан.


Беренсе канал Башҡортостан тураһында фильм төшөргән // Йәмғиәт | новости башинформ.рф\nБеренсе канал Башҡортостан тураһында фильм төшөргән\n13:48, 29 июля 2011 Йәмғиәт\nБеренсе канал Башҡортостан тураһында документаль фильм төшөргән. Был маҡсат менән «Хочу знать» программаһының тележурналистар төркөмө Михаил Ширвиндт менән Әбйәлил, Баймаҡ, Бөрйән, Йылайыр райондарында һәм Сибай ҡалаһында булып ҡайтҡан.\nСибай хакимиәтенең мәғлүмәт-аналитика бүлеге хәбәр итеүенсә, ҡунаҡтар башҡорт халҡының кәсептәре, кәрәк-яраҡтары, тормошо, ғөрөф-ғәҙәттәре менән ҡыҙыҡһынған. Сибайҙағы Халыҡ мәҙәниәте һәм ял үҙәгенең уникаль эштәре, кейеҙҙән яһалған изделиелар, ҡулдан эшләнгән таҫтамалдар, ҡорама изделиелар, балсыҡ, таштан эшләнгән әйберҙәр камераға төшөрөлгән.\nШулай уҡ өзләү һәм думбыра, ҡубыҙ, ағас ҡубыҙ кеүек милли башҡорт музыка ҡоралдарында уйнау ҙа төшөрөлгән.\nВидеоматериалдар башҡорт тапшырыуҙарының береһендә күрһәтеләсәк.\nТеги: телевидение, халыҡ кәсептәре, мәҙәниәт


Поликлиникалар байрам көндәрендә лә эшләйәсәк\n28 Апрель , 12:52\nРеспубликабыҙҙың медицина учреждениелары граждандарҙы ял һәм байрам көндәрендә лә ҡабул итәсәк, уларҙың эш графигы ла төҙөлгән. Был хаҡта һаулыҡ һаҡлау министрлығының матбуғат хеҙмәте хәбәр итә.\n1 – 10 һәм 13 май, Ураҙа байрамында, клиникаларҙың стационар бүлексәләре тәүлек әйләһенә эшләй, пациенттарҙы дауалауға һалыу план буйынса алып барыласаҡ.\nБайрам ваҡытында тиҙ ярҙам, травмпункттар һәм дежур медицина хеҙмәте көсәйтелгән режимға күсә.\n30 апрель медицина учреждениеларында эш ваҡыты бер сәғәткә ҡыҫҡара.\n1 майҙа дауалау учреждениеларының эш графигы – иртәнге 8-ҙән киске 5-кә тиклем. Табиптар көндөҙгө сәғәт 4-кә тиклем өйгә саҡырыуҙарға ла йөрөйәсәк. Ошондай график менән медицина учреждениелары 3, 8,10 һәм 13 майҙа ла эшләйәсәк.\n2 һәм 9 майҙа Башҡортостанда коронавирустан вакцина эшләтергә мөмкин. Прививка пункттары иртәнге сәғәт 8-ҙән көндөҙгө 4-кә тиклем асыҡ буласаҡ.\n4-енән 7 майға тиклем дауаханалар һәм поликлиникалар эш көндәрендәге кеүек график менән эшләй. 12 майҙа эш ваҡыты бер сәғәткә ҡыҫҡара.\nФото: https://sterlegrad.ru/ сайтынан.